CELEX: 52013PC0505
Language: sl
Date: 2013-07-10
Title: Predlog UREDBA SVETA o Skupnem podjetju Čisto nebo 2

|
			
		
		
		52013PC0505
		
			Predlog UREDBA SVETA o Skupnem podjetju Čisto nebo 2 /* COM/2013/0505 final - 2013/0244 (NLE) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
1.1.        Splošno ozadje
Strategija Evropa 2020 določa zavezo EU za zmanjšanje emisij
vseh toplogrednih plinov za 20 % do leta 2020. V beli knjigi o prometu z
naslovom „Načrt za enotni evropski prometni prostor – na poti h
konkurenčnemu in z viri gospodarnemu prometnemu sistemu“ je priznano, da
promet prispeva velik delež emisij toplogrednih plinov (~20 %), zato je
predlagano, naj se emisije toplogrednih plinov iz prometa med letoma 1990
in 2050 zmanjšajo za 60 %. Strategija Evropa 2020 poziva tudi k
„Uniji inovacij“ za spoprijemanje z družbenimi izzivi, s katerimi se
srečujemo, predlog programa Obzorje 2020 pa vključuje izziv za
pameten, zelen in integriran prevoz, katerega cilj je med drugim zagotoviti
promet, ki gospodarneje izkorišča vire in je okolju prijazen, ter globalni
vodilni položaj evropskega transportne industrije. Nazadnje Evropa 2020
poziva tudi k ukrepom za trajnostno rast ter spodbuja bolj konkurenčno in
zeleno gospodarstvo, ki gospodarneje izkorišča vire. Obenem pa sedanja
gospodarska in finančna kriza, s katero se spopada Evropa, zahteva drzne
ukrepe za zanesljivo in trajnostno rast.
Eden od glavnih ciljev okvirnega programa za
raziskave in inovacije Obzorje 2020, ki se nanaša na obdobje 2014–2020, je
okrepiti evropsko industrijo z ukrepi v podporo raziskavam in inovacijam v
različnih industrijskih sektorjih. Zlasti predvideva oblikovanje
javno-zasebnih partnerstev, ki bodo prispevala k reševanju nekaterih
ključnih izzivov, s katerimi se srečuje Evropa.
V zvezi z aeronavtiko je skupina na visoki
ravni za raziskave v letalstvu leta 2011 pripravila novo vizijo za
evropski letalski sektor „Letalstvo za leto 2050“, ki ob priznavanju
spreminjajočih se izzivov, s katerimi se srečuje sektor, sledi ciljem
Evrope 2020 in bele knjige o prometu. S to vizijo so zastavljeni ambiciozni
cilji zmanjšanja vpliva na okolje do leta 2050 z izvajanjem novega
strateškega raziskovalnega in inovacijskega programa tehnološke platforme ACARE
(Svetovalni svet za raziskovanje na področju aeronavtike v Evropi), njen
namen pa je v skladu s skupnim načrtom po vsej Evropi usmerjati in
podpirati prihodnje ukrepe v programih javnega in zasebnega financiranja.
Čisto nebo prispeva k temu cilju v Evropi
z naprednimi raziskavami in obsežnimi predstavitvami na področju zelene
tehnologije za zračni promet v skladu z opredeljenim strateškim
raziskovalnim programom, sodelovanjem vseh javnih in zasebnih deležnikov ter
časovnim okvirom, ki sega do leta 2050.
Ta novi predlog se nanaša na skupno podjetje
na področju aeronavtike. Temelji in delno gradi na rezultatih,
pridobljenih s predhodno skupno tehnološko pobudo Čisto nebo na tem
področju, uvedeno leta 2008 na podlagi sedmega okvirnega programa (OP7),
delno pa razvija nove tehnologije in smeri raziskav. Ta predlog je v skladu s
sporočilom Komisije „Javno-zasebna partnerstva v Obzorju 2020:
močno orodje za inovacije in rast v Evropi“.
1.2.        Razlogi za skupno podjetje na
področju aeronavtike in njegovi cilji
Evropski sektor aeronavtike je danes eden od
vodilnih na svetu po proizvodnji, zaposlovanju in izvozu, saj ustvari letni
promet v višini več kot 100 milijard EUR in zagotavlja
zaposlitev za približno 750 000 ljudi. Obenem zračni promet prispeva
približno 7 % vseh emisij, ustvarjenih v prometu, in približno 2 %
skupnih svetovnih emisij CO2.
Če ne bodo sprejeti ukrepi, bo napovedana
rast prometa povzročila precejšnje povečanje emisij, zato je nujno
drastično zmanjšati učinke zračnega prometa na okolje, če
želi Evropa izpolniti cilje iz svežnja ukrepov za podnebne spremembe in
energijo iz obnovljivih virov.
Evropska aeronavtična industrija se kljub
sedanjemu vodilnemu položaju vse bolj spopada z močno in javno podprto
mednarodno konkurenco tradicionalnih ali novih tekmecev.
Prihodnja
mednarodna konkurenčnost sektorja in posledično njegov prispevek k
družbenim izzivom v smislu zagotavljanja storitev, gospodarske
učinkovitosti in ustvarjanja novih delovnih mest bosta odvisna od okoljske
uspešnosti in učinkovitosti porabe goriva njegovih tehnologij. Aeronavtična
industrija EU bi morala za ohranitev vodilnega položaja na svetu razviti
inovativne tehnologije z učinkovito porabo goriva ter zagotoviti
konkurenčne in visokokakovostne proizvode na podlagi vseevropskega
programa raziskav in razvoja, v katerega so vključeni vsi akterji v
dobavni verigi in verigi znanja.
Izboljšanje okoljske uspešnosti
aeronavtičnih tehnologij je zelo zapleten in drag postopek, ki zahteva
dolgoročno dodelitev sredstev. Zasebna podjetja imajo težave pri
zagotavljanju človeških in finančnih virov, potrebnih za razvoj
radikalnih in tveganih tehnoloških naprednih rešitev za prihodnje zrakoplove,
zaradi stroškov in tveganj, povezanih s tem. Zaradi tržne nepopolnosti in
prelivanja gospodarskih učinkov so potrebni javni ukrepi v podporo prehodu
med predkonkurenčnimi raziskavami in razvojem ter izkoriščanjem
rezultatov, ki vodi do prodajnih proizvodov.
Sektor aeronavtike je globalen, potrebna
tehnična znanja in usposobljenost pa v posameznih državah niso na voljo.
Dobavna veriga tehničnega in strokovnega znanja je zelo razpršena, pri
čemer glavne „aeronavtične“ države nenehno prenašajo strokovno znanje
in usposobljenost v „neaeronavtične“ države, v katerih je vseeno
mogoče najti tehnično odličnost, ki je ključna za
spodbujanje celotne dobavne verige.
Predlaga se, naj se novi program Čisto
nebo izvaja kot nadaljevanje in nadgradnja Skupnega podjetja Čisto nebo,
da bi se izboljšal učinek evropskih aeronavtičnih tehnologij na
okolje in zagotovila prihodnja mednarodna konkurenčnost evropske aeronavtične
industrije. Cilja predlagane pobude sta:
1.           prispevati k dokončanju
raziskovalnih dejavnosti, ki so se začele na podlagi Uredbe (ES)
št. 71/2008, in k izvajanju Uredbe (EU) št. .../2013 Evropskega
parlamenta in Sveta z dne [...] 2013 o vzpostavitvi okvirnega programa Obzorje
2020, ter zlasti k izzivu pametnega, zelenega in integriranega prevoza v okviru
stebra družbeni izzivi [...] iz Sklepa Sveta (EU) št. ..../2013/EU [z dne
[...] 2013 o vzpostavitvi posebnega programa za Obzorje 2020];
2.           prispevati k ciljem skupne
tehnološke pobude za Čisto nebo 2, zlasti k vključevanju,
predstavitvi in potrjevanju tehnologij, ki lahko:
(a)         
povečajo učinkovitost porabe goriva
zrakoplovov in s tem zmanjšajo emisije CO2 za od 20 do 30 % v
primerjavi z „najsodobnejšimi“ zrakoplovi, ki se bodo začeli uporabljati
leta 2014;
(b)         
zmanjšajo emisije NOx in hrupa zrakoplovov za od 20
do 30 % v primerjavi z „najsodobnejšimi“ zrakoplovi, ki se bodo
začeli uporabljati leta 2014.
Ti cilji bodo doseženi v korist Evrope na
splošno. Okoljske koristi so nadnacionalne, prelivanje gospodarskih
učinkov rasti sektorja pa bo vplivalo na storitveno skupnost sektorja
zračnega prometa (letalske družbe, letališča) kot celoto.
1.3.        Izhajanje iz preteklih
izkušenj
Ta predlog temelji na dosežkih sedanje skupne
tehnološke pobude v okviru sedmega okvirnega programa. Skupno podjetje
Čisto nebo je bilo ustanovljeno leta 2007 kot odziv na potrebo po
omejitvi učinka rastočega zračnega prometa na okolje in
zmanjšanju emisij iz zrakoplovov. Njegov raziskovalni program je
osredotočen na te cilje, rezultati pa naj bi bili doseženi do
leta 2017.
Čisto nebo je k obsežnemu in razvejanemu
sodelovanju uspešno privabilo vse ključne deležnike, vključno s
številnimi MSP. V njem sodeluje 12 vodij (11 glavnih industrij in ena raziskovalna
ustanova), 74 pridruženih članov in več kot 450 partnerjev, ki
delujejo na številnih tehnoloških področjih, da bi obravnavali okoljske
cilje ter predstavili in potrdili potrebne tehnološke inovacije v skupno
opredeljenem programu.
Skupno podjetje Čisto nebo je od svoje
ustanovitve uspešno spodbujalo razvoj v smeri strateških okoljskih ciljev, kot
je bilo potrjeno z vmesno oceno programa. Začelo je tudi že kampanjo za
demonstratorje, ki preskušajo tehnološko izvedljivost rezultatov raziskav na
podsistemski ravni, ocena prvih rezultatov pa kaže, da bodo njegovi okoljski
cilji doseženi. Pravni in finančni okvir ter okvir upravljanja so se po
začetni fazi izkazali za učinkovite in se odzivajo na operativne
potrebe. S prvo vmesno oceno, ki je bila izvedena leta 2010, so bile
priznane odlike skupnega podjetja, zagotovljena pa je bila tudi vrsta
priporočil glede upravljanja in tehničnih vprašanj, ki so bila
rešena, kar je privedlo do predlagane „izboljšane“ infrastrukture skupnega
podjetja.
2.           REZULTATI POSVETOVANJ Z ZAINTERESIRANIMI
STRANMI IN OCENE UČINKA
Za predlagano uredbo je Komisija pripravila
oceno učinka, ki je priložena predlogu. V oceni učinka so bile
analizirane različne možnosti izvajanja za javno-zasebno partnerstvo ob
upoštevanju potrebe po tem, da so nove tehnologije ob prenovi zračne flote
pripravljene za uporabo, kar bo odvisno od razmer na svetovnem trgu.
Ugotovljeno je bilo, da možnost izboljšanega skupnega podjetja, pri kateri se
upoštevajo spoznanja in izkušnje iz delovanja sedanjega Skupnega podjetja
Čisto nebo, pomeni najboljši pristop k doseganju navedenih ciljev programa
raziskav in razvoja. Ocena je bila dopolnjena z vrsto posvetovanj, ki so
potekala vzporedno in ugotovitve katerih so priložene dokumentu z oceno
učinka.
Javno posvetovanje se je začelo
julija 2012 in končalo oktobra 2012, dalo pa je odgovore na
vrsto vprašanj, zlasti o področju uporabe in najustreznejši ureditvi, da
se optimizira izpolnjevanje tehničnih ciljev: 95 % udeležencev je
odgovorilo, da je primerno ustanoviti javno-zasebno partnerstvo na
področju aeronavtike na podlagi programa Obzorje 2020. Večina
udeležencev (89 %) se je strinjala ali zelo strinjala, da bi se moralo
javno-zasebno partnerstvo pri raziskavah na področju aeronavtike osredotočiti
na obsežne predstavitve obetajočih novih tehnologij. Poleg tega je
večina anketirancev (41 % naklonjenih in 33 % zelo naklonjenih
odgovorov) podpirala vzpostavitev posebne pravne strukture z izboljšanim
upravljanjem in preprostejšim regulativnim okvirom.
Predlog za Čisto nebo 2 je bil deležnikom
v aeronavtični skupnosti predstavljen septembra 2012 na berlinskem
sejmu zrakoplovstva. Širša skupnost je hitro podprla predlog razširitve pobude
Čisto nebo, da bi se obravnaval nov program dela, ki bi gradil na
rezultatih sedanjega programa in se lotil novih tehnoloških področij.
Komisija je junija 2012 ustanovila
neodvisno skupino strokovnjakov, ki je predložila strokovno mnenje o vsebini in
ustreznosti novega programa Čisto nebo ter ocenila različne scenarije
za nadaljnje delo. Njeno mnenje v zvezi s predlogom izboljšane skupne
tehnološke pobude je bilo zelo pozitivno.
Nacionalnim vladam in interesnim
skupinam/združenjem so bile poslane posebne prošnje, naj predložijo
stališča v zvezi z ustanovitvijo Čistega neba 2 kot javno-zasebnega
partnerstva. V vseh dokumentih o stališču je bila izražena močna
podpora pobudi in možnosti izboljšane skupne tehnološke pobude.
3.           PRAVNI ELEMENTI PREDLOGA
·       
Povzetek predlaganih ukrepov
Predlog vsebuje Uredbo Sveta o Skupnem
podjetju Čisto nebo 2. Skupno podjetje Čisto nebo 2 je bilo
prvotno ustanovljeno z Uredbo Sveta (ES) št. 71/2008 z dne
20. decembra 2007, ki bo razveljavljena z učinkom od
1. januarja 2014.
·       
Pravna podlaga
Pravna podlaga tega predloga je
člen 187 Pogodbe o delovanju Evropske unije.
Veljala bodo pravila iz Obzorja 2020 o
udeležbi in razširjanju. Toda zaradi posebnih operativnih potreb te pobude je
potrebno odstopanje od teh pravil. Kljub temu to odstopanje na tej stopnji ni
vključeno v trenutni predlog, da ne pride do poseganja v medinstitucionalne
razprave o ustrezni pravni podlagi/značilnostih postopka za njihov
sprejem, saj je to povezano z zakonodajnim delom v zvezi s Komisijinim
predlogom Uredbe Evropskega parlamenta in Sveta o pravilih za sodelovanje v
okvirnem programu za raziskave in inovacije Obzorje 2020 ter razširjanje
njegovih rezultatov (COM(2011) 0810 – 2011/0399 (COD)). Posebno odstopanje bo
uvedeno na poznejši stopnji na podlagi izida omenjenih razprav.
Da se v evropske raziskovalne programe
pritegnejo MSP, univerze in novinci ter se razširijo dobavne verige in verige
strokovnega znanja, hkrati pa se omogočijo tesni stiki in sodelovanje med
majhnimi subjekti in velikimi integratorji, bo odstopanje določalo, da je
minimalni pogoj za sodelovanje v razpisih za zbiranje predlogov, ki jih razpiše
Skupno podjetje Čisto nebo 2, sistematično en pravni subjekt, s
sedežem v državi članici ali pridruženi državi.
·       
Subsidiarnost in sorazmernost
Ciljev predloga ni mogoče zadostno
doseči z nacionalnimi programi, ker njihova zahtevnost presega zmožnost
katere koli države članice, da bi delovala samostojno. Med nacionalnimi
programi so velike razlike. Zaradi njihove razdrobljenosti in občasnega
prekrivanja so potrebni učinkovitejši ukrepi na ravni Evropske unije.
Združevanje in usklajevanje raziskovalnih in razvojnih prizadevanj na ravni EU
zagotavljata boljše možnosti za uspeh, in sicer zaradi nadnacionalne narave
infrastrukture in tehnologij, ki jih je treba razviti, in tudi zaradi potrebe
po doseganju zadostne mase virov. Sodelovanje Evropske unije bo pripomoglo k
racionalizaciji raziskovalnih programov in zagotovilo interoperabilnost
razvitih sistemov, ne le s skupnimi prednormativnimi raziskavami v podporo
pripravi standardov, temveč tudi z dejansko standardizacijo, ki bo posledica
tesnega raziskovalnega sodelovanja in nadnacionalnih predstavitvenih projektov.
Ta standardizacija bo odprla širši trg in spodbujala konkurenco. Obseg predloga
bi moral posamezne države spodbuditi k izvajanju dodatnih pobud na nacionalni
ravni v duhu krepitve evropskega raziskovalnega prostora. Namen skupne
tehnološke pobude je namreč spodbuditi te nacionalne in regionalne
programe, da bi kar najbolje izkoristili skupna prizadevanja.
V skladu z načelom sorazmernosti
določbe te uredbe ne presegajo tistega, kar je potrebno za
uresničitev njenih ciljev.
·       
Izbira instrumenta
Predlagani instrument: uredba.
Druga sredstva ne bi bila primerna iz
naslednjega razloga:
za ustanovitev podjetja, v katerem je
udeležena Unija, je potrebna uredba Sveta.
4.           VPLIV NA PRORAČUN
Ocena finančnih posledic zakonodajnega
predloga, priložena tej uredbi, predstavlja približne finančne posledice.
Najvišji znesek prispevkov EU (vključno s prispevki Efte) znaša 1,8[1] milijarde EUR v tekočih
cenah. Ta prispevek bo izviral iz izziva pametnega, zelenega in integriranega
prevoza v okviru stebra družbeni izzivi, finančna sredstva GD za raziskave
in inovacije, kot del izvajanja okvirnega programa za raziskave in inovacije
Obzorje 2020. Najvišji znesek predvidenega prispevka Unije k stroškom
poslovanja znaša 1 760 milijonov EUR. Najvišji znesek predvidenega
prispevka Unije k tekočim stroškom znaša 40 milijonov EUR.
2013/0244 (NLE)
Predlog
UREDBA SVETA
o Skupnem podjetju Čisto nebo 2
(Besedilo velja za EGP)
SVET EVROPSKE UNIJE JE –
ob upoštevanju Pogodbe o delovanju Evropske
unije ter zlasti člena 187 in prvega odstavka člena 188
Pogodbe,
ob upoštevanju predloga Evropske komisije,
ob upoštevanju mnenja Evropskega parlamenta,[2]
ob upoštevanju mnenja Ekonomsko-socialnega
odbora,[3]
ob upoštevanju naslednjega:
(1)       Javno-zasebna partnerstva v
obliki skupnih tehnoloških pobud so bila prvotno določena v Sklepu
št. 1982/2006/ES Evropskega parlamenta in Sveta z dne
18. decembra 2006 o Sedmem okvirnem programu Evropske skupnosti za
raziskave, tehnološki razvoj in predstavitvene dejavnosti (2007–2013)[4].
(2)       V Odločbi Sveta
št. 971/2006/ES z dne 19. decembra 2006 o posebnem programu
Sodelovanje za izvajanje Sedmega okvirnega programa Evropske skupnosti za
raziskave, tehnološki razvoj in predstavitvene dejavnosti (2007–2013)[5] so bila opredeljena posebna
javno-zasebna partnerstva, ki jih je treba podpreti, vključno z
javno-zasebnim partnerstvom na posebnem področju skupne tehnološke pobude
Čisto nebo.
(3)       V strategiji Evropa 2020[6] je poudarjena potreba po
razvoju ugodnih pogojev za naložbe v znanje in inovacije za doseganje
pametne, trajnostne in vključujoče rasti v Uniji. To strategijo
sta potrdila Evropski parlament in Svet. 
(4)       Cilj Uredbe (EU)
št. …/2013 Evropskega parlamenta in Sveta z dne […] 2013 o vzpostavitvi okvirnega
programa za raziskave in inovacije (2014–2020) Obzorje 2020[7] je doseči večji
učinek na raziskave in inovacije z združevanjem sredstev okvirnega
programa Obzorje 2020 in sredstev zasebnega sektorja v okviru
javno-zasebnih partnerstev na ključnih področjih, na katerih bi lahko
raziskave in inovacije prispevale k širšim ciljem Unije na področju
konkurenčnosti in pomagale pri spoprijemanju z družbenimi izzivi. Unija
lahko v teh partnerstvih sodeluje s finančnimi prispevki za skupna
podjetja, ustanovljena na podlagi člena 187 Pogodbe v skladu s
Sklepom št. 1982/2006/ES.
(5)       V skladu s Sklepom Sveta (EU)
št. …/2013 z dne […] 2013 o vzpostavitvi posebnega programa za Obzorje 2020
(2014–2020)[8]
bi bilo treba skupnim podjetjem, ustanovljenim na podlagi Sklepa št. 1982/2006/ES,
zagotoviti dodatno podporo pod pogoji, določenimi v Sklepu (EU)
št. …/2013.
(6)       Skupno podjetje Čisto
nebo, ustanovljeno z Uredbo Sveta (ES) št. 71/2008 z dne
20. decembra 2007 o ustanovitvi Skupnega podjetja „Čisto nebo“[9], izpolnjuje zastavljene cilje
spodbujanja novih raziskav v okviru javno-zasebnega partnerstva, ki
omogoča dolgoročno sodelovanje med evropskimi deležniki na
področju aeronavtike. Mala in srednje velika podjetja (MSP) so zelo
obsežno sodelovala v programu Čisto nebo, pri čemer jim je bilo
dodeljenih približno 40 % proračuna za razpise za zbiranje predlogov.
Vmesna ocena[10]
Skupnega podjetja Čisto nebo je pokazala, da uspešno spodbuja razvoj v
smeri okoljskih ciljev. Poleg tega je k obsežnemu in razvejanemu sodelovanju
uspešno privabilo vse ključne industrije v Uniji in številna MSP. Spodbudilo je nova
sodelovanja in udeležbo novih organizacij. Njegovo raziskovalno področje
bi bilo torej treba še naprej podpirati, da bi se dosegli cilji, kot so
določeni v členu 2 te uredbe. 
(7)       Pri nadaljnji podpori za
raziskovalni program Čisto nebo bi bilo treba upoštevati tudi izkušnje,
pridobljene iz delovanja Skupnega podjetja Čisto nebo, vključno z
rezultati njegove vmesne ocene in priporočili deležnikov.[11] Izvajati bi jo bilo treba z
uporabo strukture in pravil, ki bolj ustrezajo namenu, da bi se povečala
učinkovitost in zagotovila poenostavitev. Zato bi moralo Skupno podjetje
Čisto nebo 2 sprejeti finančna pravila, v katerih se upoštevajo
njegove potrebe, v skladu s členom 209 Uredbe (EU, Euratom)
št. 966/2012 Evropskega parlamenta in Sveta z dne
25. oktobra 2012 o finančnih pravilih, ki se uporabljajo za
splošni proračun Unije[12].
(8)       Zasebni člani Skupnega
podjetja Čisto nebo so dali pisno soglasje, da se raziskovalne dejavnosti
na področju Skupnega podjetja Čisto nebo izvajajo v okviru strukture,
ki je bolje prilagojena javno-zasebnemu partnerstvu. Primerno je, da zasebni
člani Skupnega podjetja Čisto nebo 2 s potrditvenim dopisom
sprejmejo Statut, določen v Prilogi I k tej uredbi. 
(9)       Skupno podjetje Čisto
nebo 2 bi moralo za dosego svojih ciljev zagotavljati finančno
podporo, predvsem z dodeljevanjem nepovratnih sredstev članom in
udeležencem na podlagi javnih in konkurenčnih razpisov za zbiranje
predlogov. 
(10)     Prispevki zasebnih članov
ne bi smeli biti omejeni samo na upravne stroške Skupnega podjetja Čisto
nebo 2 in sofinanciranje, potrebno za izvajanje raziskovalnih in
inovativnih ukrepov, ki jih podpira Skupno podjetje Čisto nebo 2. 
(11)     Njihovi prispevki bi se morali
nanašati tudi na dodatne dejavnosti, ki jih morajo izvajati zasebni člani,
kot je določeno v načrtu dodatnih dejavnosti; da bi dobili ustrezen
pregled nad učinkom vzvoda, bi morale navedene dodatne dejavnosti pomeniti
prispevke k širši skupni tehnološki pobudi Čisto nebo. 
(12)     Sodelovanje v posrednih
ukrepih, ki jih financira Skupno podjetje Čisto nebo 2, bi moralo
biti skladno z Uredbo (EU) št. …/2013 Evropskega parlamenta in Sveta z dne
[…] 2013 o pravilih za sodelovanje v okvirnem programu za raziskave in inovacije
Obzorje 2020 ter razširjanje njegovih rezultatov (2014–2020)[13].
(13)     Finančni prispevek Unije
bi bilo treba upravljati v skladu z načelom dobrega finančnega
poslovodenja in pravili o posrednem upravljanju iz Uredbe (EU, Euratom)
št. 966/2012 ter Delegirane uredbe Komisije (EU) št. 1268/2012 z dne
29. oktobra 2012 o pravilih uporabe Uredbe (EU, Euratom)
št. 966/2012[14].

(14)     Revizije prejemnikov sredstev
Unije na podlagi te uredbe bi bilo treba izvajati tako, da se zmanjša upravno
breme, v skladu z Uredbo (EU) št. …/2013 [okvirni program Obzorje 2020].
(15)     Finančne interese Unije
in drugih članov Skupnega podjetja Čisto nebo 2 bi bilo treba v
celotnem ciklusu odhodkov zaščititi s sorazmernimi ukrepi, med katerimi so
preprečevanje, odkrivanje in preiskovanje nepravilnosti, povračilo
izgubljenih, napačno izplačanih ali nepravilno porabljenih sredstev
ter po potrebi upravne in finančne kazni v skladu z Uredbo (EU, Euratom)
št. 966/2012.
(16)     Služba Komisije za notranjo
revizijo bi morala v Skupnem podjetju Čisto nebo 2 imeti ista pooblastila
kot v primeru Komisije.
(17)     V skladu s
členom 287(1) Pogodbe lahko ustanovni akt organov, uradov ali
agencij, ki jih je ustanovila Unija, izključuje izvajanje revizij vseh
prihodkov in odhodkov navedenih organov, uradov ali agencij s strani
Računskega sodišča. V skladu s členom 60(5) Uredbe (EU,
Euratom) št. 966/2012 mora računovodske izkaze organov, ustanovljenih
na podlagi člena 209 Uredbe (EU, Euratom) št. 966/2012,
preveriti neodvisni revizijski organ, ki mora izdati mnenje, med drugim, o zanesljivosti
računovodskih izkazov ter zakonitosti in pravilnosti z njimi povezanih
transakcij. Zaradi preprečevanja dvojnega preverjanja računovodskih
izkazov se računovodski izkazi Skupnega podjetja Čisto nebo 2 ne
bi smeli predložiti v preverjanje Računskemu sodišču.
(18)     Za izvajanje finančne
podpore Unije za obsežnejše ukrepe, razporejene čez več let, je
priporočljivo zagotoviti možnost, da se proračunske obveznosti Unije
in Skupnega podjetja Čisto nebo 2 razdelijo na letne obroke.
Dolgoročne obveznosti Unije in Skupnega podjetja Čisto nebo 2 bi
morale omogočiti zmanjšanje negotovosti, povezanih z dokončanjem
takih obsežnejših ukrepov.
(19)     V skladu z načeloma
subsidiarnosti in sorazmernosti, kot sta določeni v členu 5
Pogodbe o Evropski uniji, države članice ne morejo zadostno doseči
ciljev Skupnega podjetja Čisto nebo 2 glede krepitve raziskav in
inovacij v Uniji, ampak jih zaradi preprečevanja podvajanja, ohranjanja
kritične mase in zagotavljanja optimalne porabe javnih sredstev lahko
bolje doseže Unija; ta uredba se omejuje na zahtevani minimum za dosego
navedenih ciljev in ne presega tistega, kar je v ta namen potrebno.
(20)     Skupno podjetje Čisto
nebo je bilo ustanovljeno za obdobje do 31. decembra 2017. Skupno
podjetje Čisto nebo 2 bi moralo zagotoviti nadaljnjo podporo
raziskovalnemu programu Čisto nebo z razširitvijo obsega dejavnosti na
podlagi spremenjenega sklopa pravil. Prehod s Skupnega podjetja Čisto nebo
na Skupno podjetje Čisto nebo 2 bi bilo treba uskladiti s prehodom s sedmega
okvirnega programa na okvirni program Obzorje 2020, da bi se zagotovila
optimalna poraba sredstev, ki so na voljo za raziskave. Zaradi pravne varnosti
in jasnosti bi bilo zato treba razveljaviti Uredbo Sveta (ES) št. 71/2008
in določiti prehodne določbe – 
SPREJEL NASLEDNJO UREDBO:
Člen 1
Ustanovitev
1.           Za izvajanje skupne
tehnološke pobude na področju aeronavtike se za obdobje od
1. januarja 2014 do 31. decembra 2024 ustanovi skupno
podjetje v smislu člena 187 Pogodbe (v nadaljnjem besedilu: Skupno
podjetje Čisto nebo 2).
2.           Skupno podjetje Čisto nebo 2
nadomešča Skupno podjetje Čisto nebo, ustanovljeno z Uredbo Sveta
(ES) št. 71/2008, in je njegov naslednik.
3.           Skupno podjetje Čisto
nebo 2 je organ, ki je pooblaščen za izvajanje javno-zasebnega
partnerstva iz člena 209 Uredbe (EU, Euratom) št. 966/2012
Evropskega parlamenta in Sveta[15].
4.           Skupno podjetje Čisto
nebo 2 je pravna oseba. V vseh državah članicah uživa najširšo
pravno in poslovno sposobnost, ki jo pravnim osebam priznava zakonodaja
navedenih držav. Lahko pridobiva premičnine in nepremičnine ali z
njimi razpolaga in nastopa kot stranka v sodnem postopku.
5.           Sedež Skupnega podjetja
Čisto nebo 2 je v Bruslju v Belgiji.
6.           Statut Skupnega podjetja
Čisto nebo 2 je določen v Prilogi I.
Člen 2
Cilji 
Skupno podjetje Čisto nebo 2 ima
naslednja cilja:
1.           prispevati k dokončanju
raziskovalnih dejavnosti, ki so se začele na podlagi Uredbe (ES)
št. 71/2008, in k izvajanju Uredbe (EU) št. .../2013 Evropskega
parlamenta in Sveta z dne [...] 2013 o vzpostavitvi okvirnega programa Obzorje
2020 ter zlasti k izzivu pametnega, zelenega in integriranega prevoza v okviru stebra
družbeni izzivi [...] iz Sklepa Sveta (EU) št. .../2013/EU [z dne [...]
2013 o vzpostavitvi posebnega programa za Obzorje 2020];
2.           prispevati k ciljem skupne
tehnološke pobude za Čisto nebo 2, zlasti k vključevanju,
predstavitvi in potrjevanju tehnologij, ki lahko:
(a)         
povečajo učinkovitost porabe goriva
zrakoplovov in s tem zmanjšajo emisije CO2 za od 20 do 30 % v
primerjavi z „najsodobnejšimi“ zrakoplovi, ki se bodo začeli uporabljati
leta 2014;
(b)         
zmanjšajo emisije NOx in hrupa zrakoplovov za od 20
do 30 % v primerjavi z „najsodobnejšimi“ zrakoplovi, ki se bodo
začeli uporabljati leta 2014.
Člen 3
Finančni prispevek Unije 
1.           Najvišji prispevek Unije,
vključno z odobritvami Efte, za Skupno podjetje Čisto nebo 2 za
kritje upravnih stroškov in stroškov poslovanja je 1,8 milijarde EUR.
Plača se iz sredstev splošnega proračuna Unije, dodeljenih posebnemu
programu za izvajanje okvirnega programa Obzorje 2020 v skladu s
členom 58(1)(c)(iv) ter členom 60 in členom 61 Uredbe
(EU, Euratom) št. 966/2012 za organe iz člena 209 navedene
uredbe.
2.           Finančni prispevek Unije
urejajo sporazum o prenosu pooblastil in sporazumi o letnem prenosu sredstev,
ki jih skleneta Komisija v imenu Unije in Skupno podjetje Čisto
nebo 2.
3.           Sporazum o prenosu pooblastil
iz odstavka 2 zajema vidike, določene v členu 58(3),
členu 60 in členu 61 Uredbe (EU, Euratom) št. 966/2012 ter
členu 40 Delegirane uredbe Komisije (EU) št. 1268/2012, med
drugim tudi naslednje:
(a)         
zahteve za prispevek Skupnega podjetja Čisto
nebo 2 v zvezi z ustreznimi kazalniki uspešnosti iz Priloge II k
Sklepu št. …/EU [posebni program za izvajanje okvirnega programa
Obzorje 2020]; 
(b)         
zahteve za prispevek Skupnega podjetja Čisto
nebo 2 v zvezi s spremljanjem iz Priloge III k Sklepu št. …/EU
[posebni program za izvajanje okvirnega programa Obzorje 2020];
(c)         
posebne kazalnike uspešnosti v zvezi z delovanjem
Skupnega podjetja Čisto nebo 2;
(d)         
ureditve v zvezi s posredovanjem podatkov,
potrebnih za zagotovitev, da lahko Komisija izpolnjuje svoje obveznosti glede
razširjanja in poročanja;
(e)         
uporabo človeških virov in spremembe v zvezi z
njimi, zlasti zaposlovanje po funkcijskih skupinah, plačnih razredih in
kategorijah, prerazporejanje in vse spremembe števila uslužbencev.
Člen 4
Prispevki članov razen Unije
1.           Člani Skupnega podjetja
Čisto nebo 2 razen Unije skupaj prispevajo ali poskrbijo, da njihovi
pridruženi subjekti skupaj prispevajo najmanj 2,25 milijarde EUR v
obdobju, opredeljenem v členu 1.
2.           Prispevek iz odstavka 1
je sestavljen iz:
(a)         
prispevkov za Skupno podjetje Čisto
nebo 2, kot so določeni v določbi 15(2) in
določbi 15(3)(b) Statuta, določenega v Prilogi I;
(b)         
stvarnih prispevkov v višini najmanj 990 milijonov EUR
v obdobju, opredeljenem v členu 1, ki jih zagotovijo člani razen
Unije ali njihovi pridruženi subjekti in so sestavljeni iz stroškov, ki jih
imajo pri izvajanju dodatnih dejavnosti zunaj delovnega načrta Skupnega
podjetja Čisto nebo 2, s katerimi prispevajo k ciljem skupne
tehnološke pobude Čisto nebo. Drugi programi Unije za financiranje lahko
podpirajo navedene stroške v skladu z veljavnimi pravili in postopki. V takšnih
primerih finančni prispevek Unije ni nadomestilo za stvarne prispevke
članov, razen za stvarne prispevke Unije in pridruženih subjektov.
Stroški iz točke (b) niso
upravičeni do finančne podpore Skupnega podjetja Čisto
nebo 2. Ustrezne dejavnosti se določijo v načrtu dodatnih
dejavnosti, v katerem se navede ocenjena vrednost navedenih prispevkov. 
3.           Člani skupnega podjetja
Čisto nebo 2 razen Unije vsako leto do 31. januarja
sporočijo upravnemu odboru Skupnega podjetja Čisto nebo 2 višino
prispevkov iz odstavka 2, plačanih v vsakem od predhodnih
proračunskih let.
4.           Za oceno vrednosti prispevkov
iz točke (b) odstavka 2 in določbe 15(3)(b) Statuta,
določenega v Prilogi I, se stroški določijo v skladu z
običajnimi praksami stroškovnega računovodstva zadevnih subjektov,
veljavnimi računovodskimi standardi države, v kateri ima subjekt sedež, in
veljavnimi mednarodnimi računovodskimi standardi/mednarodnimi standardi
računovodskega poročanja. Stroške potrdi neodvisni zunanji revizor,
ki ga imenuje zadevni subjekt. Oceno vrednosti prispevkov preveri Skupno
podjetje Čisto nebo 2. Če negotovosti ostajajo, jo lahko Skupno
podjetje Čisto nebo 2 revidira.
5.           Komisija lahko prekliče,
sorazmerno zmanjša ali začasno ustavi finančni prispevek Unije za
Skupno podjetje Čisto nebo 2 ali začne postopek za prenehanje
delovanja podjetja iz določbe 24(2) Statuta, določenega v Prilogi I,
če navedeni člani ali njihovi pridruženi subjekti prispevkov iz
odstavka 2 ne plačujejo, jih plačujejo samo delno ali z zamudo.
Člen 5
Finančna pravila
Skupno podjetje Čisto nebo 2 sprejme
posebna finančna pravila v skladu s členom 209 Uredbe (EU,
Euratom) št. 966/2012 in Uredbo (EU) št. […] [delegirana uredba o
vzorčni finančni uredbi za javno-zasebna partnerstva]. 
Člen 6
Osebje
1.           Za osebje Skupnega podjetja
Čisto nebo 2 se uporabljajo Kadrovski predpisi za uradnike in Pogoji
za zaposlitev drugih uslužbencev Evropske unije, določeni z Uredbo Sveta (EGS,
Euratom, ESPJ) št. 259/68[16],
ter pravila, sprejeta s sporazumom med institucijami Unije za izvajanje
navedenih kadrovskih predpisov in navedenih pogojev za zaposlitev drugih
uslužbencev.
2.           Upravni odbor v zvezi z
osebjem Skupnega podjetja Čisto nebo 2 izvaja pooblastila, ki so s
Kadrovskimi predpisi podeljena organu za imenovanja, s Pogoji za zaposlitev
drugih uslužbencev pa organu, pristojnemu za sklepanje pogodb o zaposlitvi (v
nadaljnjem besedilu: pooblastila organa za imenovanja).
Upravni odbor v skladu s členom 110
Kadrovskih predpisov sprejme odločitev na podlagi člena 2(1)
Kadrovskih predpisov in člena 6 Pogojev za zaposlitev drugih
uslužbencev o prenosu ustreznih pooblastil organa za imenovanja na izvršnega
direktorja in opredelitvi pogojev, v skladu s katerimi se lahko ta prenos
pooblastil začasno prekine. Izvršni direktor ima dovoljenje za nadaljnji
prenos navedenih pooblastil.
Upravni odbor lahko zaradi izjemnih okoliščin
s sklepom začasno prekine prenos pooblastil organa za imenovanja na
izvršnega direktorja in pooblastil, ki jih je ta prenesel naprej, ter jih
izvaja sam ali jih prenese na enega od svojih članov ali člana osebja
Skupnega podjetja, razen izvršnega direktorja.
3.           Upravni odbor sprejme
izvedbena pravila h Kadrovskim predpisom in Pogojem za zaposlitev drugih
uslužbencev v skladu s členom 110 Kadrovskih predpisov.
4.           Kadrovski viri se
določijo z načrtom delovnih mest Skupnega podjetja Čisto
nebo 2, v katerem sta navedeni število začasnih delovnih mest po funkcijskih
skupinah in plačnih razredih ter število pogodbenih uslužbencev v
ekvivalentih polnega delovnega časa, v skladu z letnim proračunom
Skupnega podjetja.
5.           Osebje Skupnega podjetja
Čisto nebo 2 so začasni uslužbenci in pogodbeni uslužbenci.
6.           Vse stroške v zvezi z osebjem
krije Skupno podjetje Čisto nebo 2.
Člen 7
Napoteni nacionalni strokovnjaki in pripravniki
1.           Skupno podjetje Čisto
nebo 2 lahko uporabi napotene nacionalne strokovnjake in pripravnike, ki
niso zaposleni v Skupnem podjetju. Število napotenih nacionalnih strokovnjakov,
izraženo v ekvivalentih polnega delovnega časa, se doda informacijam o
osebju iz člena 6(4) te uredbe v skladu z letnim proračunom.
2.           Upravni odbor sprejme sklep,
s katerim določi pravila o napotitvi nacionalnih strokovnjakov v Skupno
podjetje Čisto nebo 2 in uporabi pripravnikov.
Člen 8
Privilegiji in imunitete
Za Skupno podjetje Čisto nebo 2 in
njegovo osebje se uporablja Protokol o privilegijih in imunitetah Unije.
Člen 9
Odgovornost Skupnega podjetja Čisto nebo 2
1.           Pogodbeno odgovornost
Skupnega podjetja Čisto nebo 2 urejajo pogodbene določbe in
pravo, ki se uporablja za zadevni sporazum, sklep ali pogodbo.
2.           V primeru nepogodbene
odgovornosti Skupno podjetje Čisto nebo 2 nadomesti vso škodo, ki jo
je povzročilo njegovo osebje pri opravljanju svojih dolžnosti,
v skladu s splošnimi pravnimi načeli, ki so skupna vsem državam
članicam.
3.           Vsako plačilo Skupnega
podjetja Čisto nebo 2 v zvezi z odgovornostjo iz
odstavkov 1 in 2 ter stroški in izdatki, nastali v povezavi s tem, se
štejejo za odhodke Skupnega podjetja Čisto nebo 2 in se krijejo iz
sredstev Skupnega podjetja Čisto nebo 2.
4.           Skupno podjetje Čisto
nebo 2 je edino odgovorno za izpolnjevanje svojih obveznosti.
Člen 10
Pristojnost Sodišča in upoštevano pravo
1.           Sodišče je pristojno pod
pogoji, določenimi v Pogodbi, in v naslednjih primerih:
(a)         
v sporih med člani, ki se nanašajo na predmet
te uredbe;
(b)         
na podlagi arbitražnih klavzul v sporazumih,
sklepih ali pogodbah, ki jih sklene Skupno podjetje Čisto nebo 2;
(c)         
v sporih v zvezi z nadomestilom škode, ki
jo je povzročilo osebje Skupnega podjetja Čisto nebo 2 pri
opravljanju svojih dolžnosti;
(d)         
v sporih med Skupnim podjetjem Čisto
nebo 2 in njegovim osebjem v okvirih in pod pogoji, določenimi v
Kadrovskih predpisih za uradnike in Pogojih za zaposlitev drugih uslužbencev
Evropske unije.
2.           Za vse zadeve, ki jih ne
urejajo ta uredba ali drugi pravni akti Unije, se uporablja pravo države,
v kateri je sedež Skupnega podjetja Čisto nebo 2.
Člen 11
Ocenjevanje
1.           Komisija do
31. decembra 2017 pripravi vmesno oceno Skupnega podjetja Čisto
nebo 2. Komisija ugotovitve ocene in pripombe pošlje Evropskemu parlamentu
in Svetu do 30. junija 2018.
2.           Komisija lahko na podlagi
ugotovitev vmesne ocene iz odstavka 1 ukrepa v skladu s
členom 4(5) ali sprejme druge ustrezne ukrepe. 
3.           V šestih mesecih od
prenehanja delovanja Skupnega podjetja Čisto nebo 2, vendar
najpozneje v dveh letih po začetku postopka za prenehanje delovanja iz
določbe 24 Statuta, določenega v Prilogi I, Komisija pripravi
končno oceno Skupnega podjetja Čisto nebo 2. Rezultati te
končne ocene se pošljejo Evropskemu parlamentu in Svetu.
Člen 12
Razrešnica
1.           Razrešnica glede izvrševanja
proračuna v zvezi s prispevkom Unije za Skupno podjetje Čisto
nebo 2 je del razrešnice, ki jo na priporočilo Sveta Evropski
parlament podeli Komisiji v skladu s postopkom iz člena 319 Pogodbe.
2.           Skupno podjetje Čisto
nebo 2 v celoti sodeluje z institucijami, ki so vključene v postopek
razrešnice, in po potrebi zagotovi vse potrebne dodatne informacije. V zvezi s
tem se od njega lahko zahteva, naj ima predstavnika na sestankih z
institucijami ali organi ter pomaga odredbodajalcu Komisije na podlagi prenosa.
Člen 13
Naknadne revizije
1.           Naknadne revizije odhodkov za
posredne ukrepe opravi Skupno podjetje Čisto nebo 2 v skladu s
členom 23 Uredbe (EU) št. […] [okvirni program
Obzorje 2020] kot del posrednih ukrepov okvirnega programa Obzorje 2020.
2.           Komisija se lahko zaradi
zagotovitve skladnosti odloči izvesti revizije iz odstavka 1.
Člen 14
Zaščita finančnih interesov članov
1.           Brez poseganja v
določbo 20(4) Statuta, določenega v Prilogi I, Skupno
podjetje Čisto nebo 2 odobri osebju Komisije in drugim osebam, ki jih
ta pooblasti, ter Računskemu sodišču dostop do svojih lokacij in
prostorov ter vseh informacij, vključno z informacijami v elektronski
obliki, ki so potrebne za izvedbo revizij.
2.           Evropski urad za boj proti
goljufijam (OLAF) lahko v skladu z določbami in postopki iz Uredbe (ES)
št. 1073/1999 Evropskega parlamenta in Sveta z dne 25. maja 1999
o preiskavah, ki jih izvaja Evropski urad za boj proti goljufijam (OLAF)[17] in Uredbe Sveta (Euratom, ES)
št. 2185/96 z dne 11. novembra 1996 o pregledih in inšpekcijah
na kraju samem, ki jih opravlja Komisija za zaščito finančnih
interesov Evropskih skupnosti pred goljufijami in drugimi nepravilnostmi[18] opravi preiskave,
vključno s pregledi in inšpekcijami na kraju samem, da bi v zvezi s
sporazumom, sklepom ali pogodbo, ki se financira na podlagi te uredbe, ugotovil
morebitne primere goljufije, korupcije ali drugih nezakonitih ravnanj, ki
škodijo finančnim interesom Unije.
3.           Brez vpliva na
odstavka 1 in 2 pogodbe, sporazumi in sklepi, ki izhajajo iz
izvajanja te uredbe, vsebujejo določbe, s katerimi so Komisija, Skupno
podjetje Čisto nebo 2, Računsko sodišče in urad OLAF
izrecno pooblaščeni za izvajanje takih revizij in preiskav v skladu s
svojimi pristojnostmi.
4.           Skupno podjetje Čisto
nebo 2 zagotovi, da so finančni interesi njegovih članov
ustrezno zaščiteni, in sicer z izvajanjem ali naročanjem ustreznih
notranjih in zunanjih kontrol.
5.           Skupno podjetje Čisto
nebo 2 pristopi k Medinstitucionalnemu sporazumu z dne
25. maja 1999 med Evropskim parlamentom, Svetom in Komisijo o
notranjih preiskavah urada OLAF[19].
Skupno podjetje Čisto nebo 2 sprejme potrebne ukrepe za olajšanje
notranjih preiskav, ki jih izvaja urad OLAF.
Člen 15
Zaupnost
Brez poseganja v člen 16 Skupno
podjetje Čisto nebo 2 zagotovi varstvo občutljivih informacij,
katerih razkritje bi lahko ogrozilo interese njegovih članov ali
udeležencev dejavnosti Skupnega podjetja Čisto nebo 2.
Člen 16
Preglednost
1.           Za dokumente, ki jih hrani
Skupno podjetje Čisto nebo 2, se uporablja Uredba (ES)
št. 1049/2001 Evropskega parlamenta in Sveta o dostopu javnosti do
dokumentov Evropskega parlamenta, Sveta in Komisije[20].
2.           Upravni odbor lahko sprejme
praktične rešitve za izvajanje Uredbe (ES) št. 1049/2001.
3.           Brez poseganja v
člen 10 se lahko zoper sklepe, ki jih Skupno podjetje Čisto
nebo 2 sprejme v skladu s členom 8 Uredbe (ES)
št. 1049/2001, pod pogoji, določenimi v členu 228 Pogodbe,
vloži pritožba pri varuhu človekovih pravic.
4.           Skupno podjetje Čisto
nebo 2 sprejme praktične rešitve za izvajanje Uredbe (ES)
št. 1367/2006 Evropskega parlamenta in Sveta z dne
6. septembra 2006 o uporabi določb Aarhuške konvencije
o dostopu do informacij, udeležbi javnosti pri odločanju in dostopu
do pravnega varstva v okoljskih zadevah v institucijah in organih
Skupnosti[21].
Člen 17
Pravila za sodelovanje in razširjanje
Za ukrepe, ki jih financira Skupno podjetje
Čisto nebo 2, se uporablja Uredba (EU) št. … [pravila za
sodelovanje v programu Obzorje 2020 in razširjanje njegovih rezultatov]. V
skladu z navedeno uredbo se Skupno podjetje Čisto nebo 2 šteje za
organ financiranja in zagotavlja finančno podporo posrednim ukrepom, kot
je določeno v določbi 2 Statuta iz Priloge I.
Člen 18
Podpora države gostiteljice
Skupno podjetje Čisto nebo 2 in
država, v kateri ima sedež, lahko skleneta upravni sporazum o privilegijih in
imunitetah ter drugi podpori, ki jo zadevna država zagotovi Skupnemu podjetju
Čisto nebo 2.
Člen 19
Razveljavitev in prehodne določbe
1.           Uredba (ES) št. 71/2008
se s 1. januarjem 2014 razveljavi.
2.           Brez poseganja v
odstavek 1 se za ukrepe, ki so se začeli na podlagi Uredbe (ES)
št. 71/2008, in finančne obveznosti, povezane z navedenimi ukrepi, do
njihovega končanja še naprej uporablja navedena uredba. 
Ukrepi, izhajajoči iz razpisov za zbiranje
predlogov, določenih v letnih izvedbenih načrtih, sprejetih na
podlagi Uredbe (ES) št. 71/2008, se prav tako štejejo za ukrepe, ki so se
začeli na podlagi navedene uredbe. 
Vmesna ocena iz člena 11(1)
vključuje končno oceno delovanja Skupnega podjetja Čisto nebo na
podlagi Uredbe (ES) št. 71/2008.
3.           Ta uredba ne vpliva na
pravice in obveznosti osebja, zaposlenega na podlagi Uredbe (ES) št. 71/2008.
Pogodbe o zaposlitvi osebja iz prvega pododstavka
se lahko obnovijo na podlagi te uredbe v skladu s Kadrovskimi predpisi.
Zlasti se izvršnemu direktorju, imenovanemu na
podlagi Uredbe (ES) št. 71/2008, za preostanek mandata dodelijo funkcije
izvršnega direktorja, kot so določene v tej uredbi, z učinkom od
1. januarja 2014. Drugi pogoji pogodbe ostanejo nespremenjeni. 
4.           Razen če se člani v
skladu z Uredbo (ES) št. 71/2008 ne dogovorijo drugače, se vse
pravice in obveznosti, vključno s sredstvi, dolgovi ali obveznostmi
članov v skladu z navedeno uredbo, prenesejo na člane v skladu s to
uredbo. 
5.           Vse neporabljene odobritve na
podlagi Uredbe (ES) št. 71/2008 se prenesejo na Skupno podjetje Čisto
nebo 2.
Člen 20
Začetek veljavnosti
Ta uredba začne veljati dvajseti dan po
objavi v Uradnem listu Evropske unije.
Ta uredba je zavezujoča v celoti
in se neposredno uporablja v vseh državah članicah.
V Bruslju,
                                                                       Za
Svet
                                                                       Predsednik
PRILOGA I – STATUT SKUPNEGA PODJETJA
ČISTO NEBO 2
1 – Opredelitev pojmov
(a)                   
„Pridruženi član“ pomeni pravni subjekt, ki je
bil izbran na podlagi Uredbe (ES) št. 71/2008 in je sprejel ta statut s
podpisom potrditvenega dopisa ter katerega članstvo preneha takoj, ko se
končajo ukrepi, začeti na podlagi Uredbe (ES) št. 71/2008, v
katere je vključen, najpozneje pa 31. decembra 2017.
(b)                   
„Ključni partner“ pomeni pravni subjekt, ki
sodeluje pri ITD, ali IADP, ali v prečnih dejavnostih ter je bil izbran na
podlagi razpisa, kot je določen v določbi 4(2), in je sprejel ta
statut s podpisom potrditvenega dopisa.
(c)                   
„IADP“ pomeni eno od predstavitvenih platform
inovativnih zrakoplovov, opredeljenih v določbi 11.
(d)                   
„ITD“ pomeni integrirani tehnološki demonstrator,
kot je opredeljen v določbi 11.
(e)                   
„Vodja“ pomeni sovodjo enega od ITD, ali IADP, ali
prečnih dejavnostih.
(f)                     
„Sodelujoči pridruženi član“ pomeni
pridruženi subjekt, kot je opredeljen v členu 2(1) Uredbe […]
[pravila za sodelovanje v programu Obzorje 2020], ki opravlja dejavnosti
vodje zadevnega ITD, pridruženega člana ali ključnega partnerja v
skladu s pogoji iz ustreznih sporazumov ali sklepov o dodelitvi sredstev.
(g)                   
„Prečne dejavnosti“ pomeni ukrepe, ki zadevajo
več ITD in/ali IADP ter zahtevajo usklajevanje in upravljanje po ITD
in/ali IADP za optimalno doseganje skupnih ciljev Čistega neba.
(h)                   
„TE“ pomeni ocenjevalec tehnologije.
2 – Naloge
Skupno podjetje Čisto nebo 2 izvaja
naslednje naloge:
(a)                   
finančno podpira posredne ukrepe na
področju raziskav in inovacij, predvsem z nepovratnimi sredstvi;
(b)                   
združuje vrsto ITD in IADP, ki temeljijo na
prečnih dejavnostih, s poudarkom na inovativnih tehnologijah in
razvoju vseobsegajočih demonstratorjev;
(c)                   
prizadevanja v okviru ITD, IADP in
prečnih dejavnosti osredotoča na ključne končne izsledke,
ki lahko pripomorejo k doseganju ciljev Unije v zvezi z okoljem in
konkurenčnostjo;
(d)                   
izboljšuje postopek preverjanja tehnologije, da se
prepoznajo in odstranijo ovire, ki preprečujejo prihodnjo uveljavitev na
trgu;
(e)                   
združuje zahteve uporabnikov za usmeritev naložb
v raziskave in razvoj k operativnim in tržnim rešitvam;
(f)                     
zagotavlja izvajanje javnih naročil, po
potrebi z javnimi razpisi;
(g)                   
zbira potrebna sredstva iz javnega in zasebnega
sektorja;
(h)                   
se povezuje z nacionalnimi in mednarodnimi
dejavnostmi na tehničnem področju Skupnega podjetja Čisto
nebo 2, zlasti s Skupnim podjetjem SESAR[22];
(i)                     
spodbuja vključevanje MSP v svoje dejavnosti v
skladu s cilji sedmega okvirnega programa in Obzorja 2020;
(j)                     
razvija tesno sodelovanje in zagotavlja
usklajevanje s podobnimi evropskimi (zlasti na podlagi okvirnih programov),
nacionalnimi in nadnacionalnimi dejavnostmi;
(k)                   
izvaja dejavnosti informiranja, sporočanja,
uporabe in razširjanja, pri čemer smiselno uporablja določbe
člena 22 Uredbe (EU) št. …/2013 [okvirni program Obzorje 2020];
(l)                     
izvaja vse druge naloge, potrebne za izpolnitev
ciljev iz člena 2 te uredbe.
3 – Člani
1.           Člani Skupnega podjetja
Čisto nebo 2 so:
(a)         
Unija, ki jo zastopa Komisija,
(b)         
po sprejetju tega statuta s podpisom potrditvenega
dopisa vodje in pridruženi člani, kot so navedeni v Prilogi II k tej
uredbi, in ključni partnerji, ki se izberejo v skladu z
določbo 4(2).
2.           Drugi člani razen Unije
se navajajo kot „zasebni člani“ Skupnega podjetja Čisto nebo 2.
4 – Spremembe članstva
1.           Prošnjo, da bi postal
ključni partner Skupnega podjetja Čisto nebo 2 v skladu z
odstavkom 2, lahko vloži vsak pravni subjekt s sedežem v državi
članici ali državi, pridruženi okvirnemu programu Obzorje 2020,
če prispeva k finančnim sredstvom iz določbe 15 za
doseganje ciljev Skupnega podjetja Čisto nebo 2 iz
člena 2 te uredbe in sprejme njegov statut.
2.           Ključni partnerji Skupnega
podjetja Čisto nebo 2 in njihovi zadevni pridruženi člani se
izberejo na podlagi javnega, nediskriminacijskega in konkurenčnega razpisa
ter neodvisne ocene. Razpisi se izvedejo zaradi potrebe po ključnih
zmogljivostih za izvajanje programa. Objavijo se na spletni strani Skupnega
podjetja Čisto nebo 2 ter sporočijo prek skupine predstavnikov
držav in po drugih poteh, da se zagotovi čim večja udeležba.
3.           Vsak član lahko prekine
svoje članstvo v Skupnem podjetju Čisto nebo 2. Prekinitev
članstva začne veljati in postane nepreklicna šest mesecev po uradni
obvestitvi drugih članov. Od takrat je nekdanji član razrešen vseh
obveznosti, razen tistih, ki jih je Skupno podjetje Čisto nebo 2
odobrilo ali so mu nastale pred prekinitvijo članstva.
4.           Članstva v Skupnem
podjetju Čisto nebo 2 ni dovoljeno prenesti na tretjo osebo brez
predhodnega soglasja upravnega odbora.
5.           Skupno podjetje Čisto
nebo 2 takoj po spremembi članstva v skladu s to določbo na
svoji spletni strani objavi posodobljen seznam članov Skupnega podjetja
Čisto nebo 2 in datum začetka veljavnosti take spremembe.
6.           Članstvo pridruženih
članov samodejno preneha takoj, ko se končajo ukrepi, začeti na
podlagi Uredbe (ES) št. 71/2008, v katere so vključeni, najpozneje pa
31. decembra 2017.
5 – Organizacija Skupnega podjetja
Čisto nebo 2
1.           Organi Skupnega podjetja
Čisto nebo 2 so:
(a)         
upravni odbor;
(b)         
izvršni direktor,
(c)         
usmerjevalni odbori;
(d)         
znanstveni odbor;
(e)         
skupina predstavnikov držav. 
2.           Znanstveni odbor in skupina
predstavnikov držav sta svetovalna organa Skupnega podjetja Čisto
nebo 2. 
6 – Sestava upravnega odbora
Upravni odbor sestavljajo:
(a)         
predstavnik Komisije;
(b)         
predstavnik vsakega vodje;
(c)         
po en predstavnik pridruženih članov ali
ključnih partnerjev na ITD;
(d)         
po en predstavnik ključnih partnerjev na IADP.
7 – Delovanje upravnega odbora
1.           Predstavnik Komisije
ima 50 % glasovalnih pravic. Glas Komisije je nedeljiv. Vsi drugi
predstavniki imajo enako število glasov. Predstavniki poskušajo po svojih
najboljših močeh doseči soglasje. Če to ni doseženo, upravni
odbor sprejema odločitve z vsaj 75-odstotno večino vseh glasov,
vključno z glasovi tistih, ki niso navzoči. 
2.           Upravni odbor izvoli svojega
predsednika za dve leti.
3.           Upravni odbor se redno
sestane vsaj dvakrat letno. Na zahtevo Komisije ali večine predstavnikov
zasebnih članov ali na zahtevo predsednika se lahko sestane na izrednem
sestanku. Sestanke upravnega odbora sklicuje njegov predsednik in običajno
potekajo na sedežu Skupnega podjetja Čisto nebo 2.
Izvršni direktor ima pravico sodelovati v razpravah,
vendar nima glasovalne pravice.
Predsednik skupine predstavnikov držav ima
pravico, da se sestankov upravnega odbora udeležuje kot opazovalec.
Upravni odbor lahko povabi druge osebe, naj se
udeležijo njegovih sestankov kot opazovalci, kar velja zlasti za predstavnike
regionalnih organov Unije.
Predstavniki članov niso osebno odgovorni za
ukrepe, ki so jih sprejeli v vlogi predstavnikov v upravnem odboru.
Upravni odbor sprejme svoj poslovnik. 
Upravni odbor po potrebi sprejme prehodne ukrepe. 
8 – Naloge upravnega odbora
1.           Upravni odbor je v celoti
odgovoren za strateško usmeritev in delovanje Skupnega podjetja Čisto
nebo 2 ter nadzira njegove dejavnosti.
2.           Opravlja zlasti naslednje
naloge:
(a)         
ocenjuje, sprejema ali zavrača prošnje za novo
članstvo v skladu z določbo 4;
(b)         
odloča o prekinitvi članstva v Skupnem
podjetju Čisto nebo 2 v zvezi z vsakim članom, ki ne izpolnjuje
obveznosti;
(c)         
sprejme finančna pravila Skupnega podjetja
Čisto nebo 2 v skladu s členom 5 te uredbe;
(d)         
sprejme letni proračun Skupnega podjetja
Čisto nebo 2, vključno z načrtom delovnih mest, v katerem
sta navedeni število začasnih delovnih mest po funkcijskih skupinah in
plačnih razredih ter število pogodbenih uslužbencev in napotenih
nacionalnih strokovnjakov, izraženi v ekvivalentih polnega delovnega časa;
(e)         
v zvezi z osebjem izvaja pooblastila organa za
imenovanja v skladu s členom 6(2) te uredbe;
(f)           
imenuje in razreši izvršnega direktorja, mu
podaljša mandat in zagotavlja smernice ter spremlja njegovo delo;
(g)         
na podlagi priporočila izvršnega direktorja
odobri organizacijsko strukturo programske pisarne iz določbe 10(5);
(h)         
po posvetovanju z znanstvenim odborom in skupino
predstavnikov držav sprejme delovni načrt in ustrezne ocene odhodkov, kot
jih predlaga izvršni direktor;
(i)           
odobri načrt dodatnih dejavnosti iz
člena 4(2)(b) te uredbe na podlagi predloga zasebnih članov in
po potrebi po posvetovanju z ad hoc svetovalno skupino;
(j)           
odobri letne računovodske izkaze;
(k)         
odobri letno poročilo o dejavnostih,
vključno z ustreznimi odhodki;
(l)           
poskrbi, kot je ustrezno, za vzpostavitev zmožnosti
za notranjo revizijo Skupnega podjetja Čisto nebo 2;
(m)       
odobri razpise in po potrebi s tem povezana pravila
za postopke oddaje ponudb, vrednotenja, izbire, oddaje naročil in
revizije;
(n)         
odobri seznam predlogov in ponudb, izbranih za financiranje;
(o)         
na podlagi priporočila izvršnega direktorja
določi politiko komuniciranja Skupnega podjetja Čisto nebo 2;
(p)         
po potrebi določi izvedbena pravila v skladu s
členom 6(3) te uredbe;
(q)         
po potrebi določi pravila o napotitvi
nacionalnih strokovnjakov v Skupno podjetje Čisto nebo 2 in uporabi
pripravnikov v skladu s členom 7 te uredbe;
(r)          
po potrebi ustanavlja svetovalne skupine poleg
organov Skupnega podjetja Čisto nebo 2;
(s)          
po potrebi Komisiji predloži zahtevo za spremembo
te uredbe, ki jo predlaga član Skupnega podjetja Čisto nebo 2;
(t)           
je odgovoren za vse naloge, ki niso posebej
dodeljene kateremu od organov Skupnega podjetja Čisto nebo 2, in jih
lahko dodeli enemu od njih.
9 – Imenovanje, razrešitev ali podaljšanje
mandata izvršnega direktorja
1.           Izvršnega direktorja imenuje
upravni odbor s seznama kandidatov, ki jih predlaga Komisija, po javnem in
preglednem izbirnem postopku. Komisija v izbirni postopek vključi druge
člane Skupnega podjetja Čisto nebo 2, kadar je to primerno. 
Ustrezna zastopanost drugih članov Skupnega
podjetja Čisto nebo 2 se zagotovi v fazi predizbora v izbirnem postopku. Za
to zasebni člani soglasno imenujejo predstavnika in opazovalca v imenu
upravnega odbora.
2.           Izvršni direktor je član
osebja in je zaposlen kot začasni uslužbenec Skupnega podjetja Čisto
nebo 2 na podlagi točke (a) člena 2 Pogojev za
zaposlitev drugih uslužbencev Unije.
Skupno podjetje Čisto nebo 2 za
sklenitev pogodbe z izvršnim direktorjem zastopa predsednik upravnega odbora.
3.           Mandat izvršnega direktorja
traja tri leta. Ob koncu tega obdobja Komisija, ob primerni vključitvi
zasebnih članov, oceni delo izvršnega direktorja ter prihodnje naloge in
izzive Skupnega podjetja Čisto nebo 2.
4.           Upravni odbor lahko na
predlog Komisije, ki upošteva oceno iz odstavka 3, podaljša mandat izvršnega
direktorja enkrat za največ pet let.
5.           Izvršni direktor, čigar
mandat je bil podaljšan, ne sme sodelovati v drugem izbirnem postopku za isto
delovno mesto ob koncu celotnega obdobja.
6.           Izvršni direktor je lahko
razrešen s funkcije samo na podlagi odločitve upravnega odbora, ki ukrepa
na predlog Komisije, ki vključuje zasebne člane, kot je primerno.
10 – Naloge izvršnega direktorja
1.           Izvršni direktor je glavni
vodstveni delavec, ki je odgovoren za vsakodnevno vodenje Skupnega podjetja
Čisto nebo 2 v skladu z odločitvami upravnega odbora.
2.           Izvršni direktor je pravni
zastopnik Skupnega podjetja Čisto nebo 2. Odgovarja upravnemu odboru.
3.           Izvršni direktor izvršuje
proračun Skupnega podjetja Čisto nebo 2.
4.           Izvršni direktor neodvisno
izvaja zlasti naslednje naloge:
(a)         
pripravi osnutek letnega proračuna,
vključno z načrtom delovnih mest, v katerem sta navedeni število
začasnih delovnih mest po plačnih razredih in funkcijskih skupinah
ter število pogodbenih uslužbencev in napotenih nacionalnih strokovnjakov,
izraženi v ekvivalentih polnega delovnega časa, in ga predloži upravnemu
odboru v sprejetje;
(b)         
pripravi delovni načrt in ustrezne ocene
odhodkov ter jih predloži upravnemu odboru v sprejetje;
(c)         
upravnemu odboru v odobritev predloži letne
računovodske izkaze;
(d)         
pripravi letno poročilo o dejavnostih,
vključno z ustreznimi odhodki, in ga predloži upravnemu odboru v
odobritev;
(e)         
rešuje spore v okviru ITD ali IADP na drugi
stopnji;
(f)           
rešuje spore v okviru ITD ali IADP na prvi stopnji;
(g)         
nadzira razpise za zbiranje predlogov na podlagi
vsebine in tem, ki jih predlaga ustrezni usmerjevalni odbor ITD/IADP, ter v
skladu s cilji programa upravnemu odboru v odobritev predloži seznam ukrepov,
izbranih za financiranje;
(h)         
podpisuje posamezne sporazume ali sklepe;
(i)           
podpisuje pogodbe o javnih naročilih;
(j)           
izvaja politiko komuniciranja Skupnega podjetja
Čisto nebo 2;
(k)         
organizira, usmerja in nadzira dejavnosti in osebje
Skupnega podjetja Čisto nebo 2 v okviru omejitev prenosa pooblastil s
strani upravnega odbora, kot je določeno v členu 6(2) te uredbe;
(l)           
vzpostavi in zagotavlja delovanje uspešnega in
učinkovitega sistema notranje kontrole ter o kakršni koli pomembni
spremembi tega sistema poroča upravnemu odboru;
(m)       
zagotavlja izvajanje ocene tveganja in upravljanja
tveganja;
(n)         
sprejema druge ukrepe, potrebne za oceno napredka
Skupnega podjetja Čisto nebo 2 pri doseganju njegovih ciljev;
(o)         
opravlja druge naloge, ki mu jih zaupa ali za
katere ga pooblasti upravni odbor;
(p)         
zagotavlja usklajevanje med različnimi ITD,
IADP in prečnimi dejavnostmi ter sprejema ustrezne ukrepe za upravljanje
povezovanja, preprečevanje neustreznih prekrivanj med projekti in
spodbujanje sinergij med ITD, IADP in prečnimi dejavnostmi;
(q)         
upravnemu odboru predlaga prilagoditve
tehnične vsebine in dodelitve proračunskih sredstev med ITD, IADP in
prečnimi dejavnostmi;
(r)          
zagotavlja učinkovito komuniciranje med
ocenjevalcem tehnologije, IADP in ITD ter zagotavlja upoštevanje rokov za
prenos potrebnih podatkov ocenjevalcu tehnologije;
(s)          
predseduje upravnemu organu ocenjevalca tehnologije
ter zagotavlja, da so sprejeti vsi potrebni ukrepi, s katerimi se ocenjevalcu
tehnologije omogoči izvajanje nalog, opisanih v določbi 12;
(t)           
zagotavlja, da so načrtovani cilji in
časovni načrti izpolnjeni, usklajuje dejavnosti ITD in IADP, izvaja
nadaljnje ukrepe v zvezi z njimi ter predlaga ustrezen razvoj ciljev in z njimi
povezanega časovnega načrta;
(u)         
spremlja napredek ITD in IADP pri doseganju ciljev,
zlasti na podlagi ocen ocenjevalca tehnologije;
(v)         
odobri prenose proračunskih sredstev pod
10 % letnih dodelitev proračunskih sredstev med ITD/IADP ali v
njihovih okvirih.
5.           Izvršni direktor ustanovi
programsko pisarno, ki pod njegovo odgovornostjo izvaja vse podporne naloge,
izhajajoče iz te uredbe. Sestavlja jo osebje Skupnega podjetja Čisto
nebo 2, ki izvaja zlasti naslednje naloge:
(a)         
zagotavlja podporo pri vzpostavitvi in vodenju
ustreznega računovodskega sistema v skladu s finančnimi pravili
Skupnega podjetja Čisto nebo 2;
(b)         
vodi razpise, kot je določeno v delovnem
načrtu, in upravlja sporazume ali sklepe, vključno z njihovim
usklajevanjem;
(c)         
članom in drugim organom Skupnega podjetja
Čisto nebo 2 zagotavlja informacije in podporo, ki jih potrebujejo za
izvajanje svojih nalog in ki ustrezajo njihovim posebnih zahtevam;
(d)         
deluje kot sekretariat organov Skupnega podjetja
Čisto nebo 2 in zagotavlja podporo kateri koli svetovalni skupini, ki
jo ustanovi upravni odbor.
11 – Usmerjevalni odbori
1.           Usmerjevalni odbori se
ustanovijo za naslednje ITD in IADP:
(a)         
IADP velikega potniškega zrakoplova;
(b)         
IADP zrakoplova za regionalni zračni promet;
(c)         
IADP rotoplana;
(d)         
ITD osnovne konstrukcije zrakoplovov;
(e)         
ITD motorjev;
(f)           
ITD sistemov.
Usmerjevalni odbori za naslednje ITD Skupnega
podjetja Čisto nebo še naprej obstajajo in delujejo na podlagi veljavnih
pravil (kar zadeva njihovo sestavo, sestanke, naloge in poslovnik), kot so
opredeljena na podlagi Uredbe (ES) št. 71/2008, dokler se ukrepi,
začeti na podlagi Uredbe (ES) št. 71/2008, ne končajo: 
(g)         
ITD inteligentnega zrakoplova z nepremičnimi
krili;
(h)         
ITD okolju prijaznega zrakoplova za regionalni
zračni promet;
(i)           
ITD okolju prijaznega rotoplana;
(j)           
ITD sistemov za okolju prijazno delovanje;
(k)         
ITD trajnostnih in okolju prijaznih motorjev;
(l)           
ITD okoljsko primerne zasnove.
2.           Sestava
Vsak usmerjevalni odbor sestavljajo:
(a)         
predsednik – izkušen predstavnik vodij ITD ali
IADP;
(b)         
predstavnik vsakega ključnega partnerja ITD
ali IADP;
(c)         
eden ali več predstavnikov programske pisarne,
kot jih določi izvršni direktor.
3.           Sestanki
Vsak usmerjevalni odbor se sestane vsaj vsake tri
mesece. Izredni sestanki se skličejo na zahtevo predsednika ali izvršnega
direktorja.
Predstavnik Komisije lahko sodeluje kot
opazovalec.
K udeležbi so lahko povabljeni tudi drugi
člani, ki jih zanimajo rezultati ITD ali IADP.
4.           Naloge
Vsak usmerjevalni odbor je odgovoren za:
(a)         
usmerjanje in spremljanje tehničnih funkcij
svojega ITD ali IADP ter odločanje v imenu Skupnega podjetja Čisto
nebo 2 o tehničnih zadevah posameznega ITD ali IADP v skladu s
sporazumi ali sklepi o dodelitvi sredstev;
(b)         
poročanje izvršnemu direktorju na podlagi
kazalnikov poročanja, ki jih opredeli Skupno podjetje Čisto
nebo 2;
(c)         
zagotavljanje potrebnih podatkov ocenjevalcu
tehnologije v obliki, ki se določi z ocenjevalcem tehnologije, na podlagi
pogojev mandata, ki mu ga je za njegovo oceno podelil upravni odbor;
(d)         
pripravo podrobnih letnih izvedbenih načrtov
za ITD/IADP v skladu z delovnim načrtom;
(e)         
predlaganje vsebine razpisov za zbiranje predlogov;
(f)           
svetovanje glede vsebine razpisov za zbiranje
predlogov, ki jih objavi Skupno podjetje, v povezavi in s sodelovanjem z
zadevnimi člani;
(g)         
uvedbo sistema kroženja za predstavnike
ključnih partnerjev v upravnem odboru. O tej zadevi odločajo samo
predstavniki ključnih partnerjev. Predstavniki vodij nimajo pravice
glasovanja;
(h)         
reševanje sporov v okviru ITD/IADP;
(i)           
predlaganje sprememb dodelitve proračunskih
sredstev v okviru svojega ITD/IADP izvršnemu direktorju.
5.           Poslovnik
Vsak usmerjevalni odbor sprejme svoj poslovnik, ki
temelji na enotnem vzorcu za vse usmerjevalne odbore.
12 – Ocenjevalec tehnologije
1.           Neodvisni ocenjevalec tehnologije
kot prečna dejavnost obstaja ves čas delovanja Skupnega podjetja
Čisto nebo 2. 
Naloge ocenjevalca tehnologije so:
(a)         
spremljanje in ocenjevanje okoljskega in družbenega
učinka tehnoloških rezultatov, izhajajočih iz posameznih ITD in IADP
v okviru vseh dejavnosti Čistega neba, zlasti količinska opredelitev
pričakovanih izboljšanj v zvezi s skupnimi emisijami hrupa, toplogrednih
plinov in onesnaževal zraka iz sektorja zračnega prometa v prihodnjih
scenarijih v primerjavi z osnovnim scenarijem;
(b)         
zagotavljanje povratnih informacij ITD in IADP, da
se omogoči optimizacija njihovega delovanja glede na njihove načrte
in cilje;
(c)         
obveščanje upravnega odbora prek izvršnega
direktorja o okoljskih in družbenih učinkih vseh dejavnosti Čistega
neba, da lahko upravni odbor sprejme vse potrebne ukrepe za doseganje čim
večjih koristi vseh programov Čistega neba glede na visoko
zastavljene načrte in cilje zadevnih programov;
(d)         
redno obveščanje izvršnega direktorja in
drugih organov Skupnega podjetja prek članov o učinku tehnoloških
rezultatov ITD in IADP.
2.           Upravnemu organu ocenjevalca
tehnologije predseduje izvršni direktor. Njegovo sestavo in poslovnik sprejme
upravni odbor na predlog izvršnega direktorja.
13 – Znanstveni odbor
1.           Znanstveni odbor sestavlja
največ 12 članov. Izmed svojih članov izvoli predsednika.
2.           Pri članstvu so
uravnoteženo zastopani svetovno priznani strokovnjaki iz akademskih krogov,
industrije in regulatornih organov. Člani znanstvenega odbora skupaj
razpolagajo s potrebnimi znanstvenimi kompetencami ter strokovnim znanjem in
izkušnjami, ki pokrivajo tehnično področje, potrebno za oblikovanje
znanstveno utemeljenih priporočil za Skupno podjetje Čisto
nebo 2.
3.           Upravni odbor določi
merila in izbirni postopek za sestavo znanstvenega odbora ter imenuje njegove
člane. Pri tem upošteva možne kandidate, ki jih predlaga skupina
predstavnikov držav.
4.           Znanstveni odbor izvaja
naslednje naloge:
(a)         
svetuje glede znanstvenih prednostnih nalog, ki jih
je treba obravnavati v delovnih načrtih;
(b)         
svetuje glede znanstvenih dosežkov, opisanih v
letnem poročilu o dejavnostih.
5.           Znanstveni odbor se sestane
najmanj enkrat na leto. Sestanke sklicuje njegov predsednik.
6.           V dogovoru s predsednikom
lahko znanstveni odbor k udeležbi na sestankih povabi druge osebe.
7.           Znanstveni odbor sprejme svoj
poslovnik. 
14 – Skupina predstavnikov držav
1.           Skupino predstavnikov držav
sestavlja po en predstavnik vsake države članice in vsake države,
pridružene okvirnemu programu Obzorje 2020. Skupina izmed svojih
članov izvoli predsednika.
2.           Skupina predstavnikov držav
se sestane najmanj enkrat na leto. Sestanke sklicuje njen predsednik. Udeležita
se jih izvršni direktor in predsednik upravnega odbora ali njuna predstavnika.
Predsednik skupine predstavnikov držav lahko k
udeležbi na sestankih kot opazovalce povabi druge osebe, zlasti predstavnike
regionalnih organov Unije in predstavnike združenj MSP.
3.           Skupina predstavnikov držav
zlasti preučuje informacije in zagotavlja mnenja o naslednjih zadevah:
(a)         
napredku pri programu Skupnega podjetja Čisto nebo 2
in doseganju njegovih ciljev;
(b)         
posodobitvah strateške usmeritve;
(c)         
povezavah z okvirnim programom Obzorje 2020;
(d)         
delovnih načrtih;
(e)         
sodelovanju MSP.
4.           Skupina predstavnikov držav
zagotavlja tudi informacije za Skupno podjetje Čisto nebo 2 in deluje
kot povezava z njim v zvezi z naslednjimi zadevami:
(a)         
stanjem ustreznih nacionalnih ali regionalnih
raziskovalnih in inovacijskih programov ter opredelitvijo morebitnih
področij sodelovanja, vključno z uporabo aeronavtičnih
tehnologij;
(b)         
posebnimi ukrepi, sprejetimi na nacionalni ali
regionalni ravni v zvezi s širjenjem izsledkov, specializiranimi
tehničnimi delavnicami in dejavnostmi komuniciranja.
5.           Skupina predstavnikov držav
lahko za Skupno podjetje Čisto nebo 2 na lastno pobudo pripravlja
priporočila o tehničnih, vodstvenih in finančnih zadevah,
zlasti če te zadevajo nacionalne ali regionalne interese.
Skupno podjetje Čisto nebo 2 obvesti
skupino predstavnikov držav o ukrepih, ki jih sprejme na podlagi takih
priporočil.
6.           Skupina predstavnikov držav
sprejme svoj poslovnik.
15 – Viri financiranja
1.           Skupno podjetje Čisto
nebo 2 skupaj financirajo Unija in zasebni člani ter njihovi
pridruženi subjekti s finančnimi prispevki, ki se plačujejo v
obrokih, in prispevki, sestavljenimi iz stroškov, ki so jim nastali pri
izvajanju posrednih ukrepov in jih Skupno podjetje Čisto nebo 2 ne
povrne.
2.           Upravni stroški Skupnega
podjetja Čisto nebo 2 ne presegajo 80 milijonov EUR in se
krijejo s finančnimi prispevki, ki so na letni ravni enakovredno
razdeljeni med Unijo in zasebnimi člani Skupnega podjetja Čisto
nebo 2. Če se del prispevka za upravne stroške ne porabi, se lahko
uporabi za kritje stroškov poslovanja Skupnega podjetja Čisto nebo 2.
3.           Stroški poslovanja Skupnega
podjetja Čisto nebo 2 se krijejo s:
(a)         
finančnim prispevkom Unije;
(b)         
stvarnimi prispevki drugih članov razen Unije
in njihovih pridruženih subjektov, sestavljenimi iz stroškov, ki so jim nastali
pri izvajanju posrednih ukrepov, v kar niso vključeni prispevek Skupnega
podjetja Čisto nebo 2 in drugi prispevki Unije k navedenim stroškom.
4.           Sredstva Skupnega podjetja
Čisto nebo 2, vključena v njegov proračun, so sestavljena
iz naslednjih prispevkov:
(a)         
finančnih prispevkov članov k upravnim
stroškom;
(b)         
finančnega prispevka Unije k stroškom
poslovanja;
(c)         
prihodkov, ki jih ustvari Skupno podjetje
Čisto nebo 2; 
(d)         
drugih finančnih prispevkov, sredstev in
prihodkov.
Obresti na prispevke, ki jih za Skupno podjetje
Čisto podjetje 2 plačajo njegovi člani, se štejejo za
njegove prihodke.
5.           Vsi viri Skupnega podjetja
Čisto nebo 2 in njegove dejavnosti se namenijo uresničevanju
ciljev iz člena 2 te uredbe.
6.           Skupno podjetje Čisto
nebo 2 ima v lasti vsa sredstva, ki jih ustvari ali so mu bila dodeljena
za izpolnjevanje ciljev iz člena 2 te uredbe.
7.           Prihodki, ki presegajo
odhodke, se ne izplačajo članom Skupnega podjetja Čisto
nebo 2, razen v primeru prenehanja delovanja Skupnega podjetja Čisto
nebo 2 v skladu z določbo 24.
16 – Dodelitev prispevka Unije 
1.           Prispevek Unije za stroške
poslovanja se dodeli na naslednji način:
(a)         
do 40 % skupnega financiranja Unije se dodeli
vodjem in njihovim sodelujočim pridruženim članom;
(b)         
do 30 % skupnega financiranja Unije, se dodeli
ključnim partnerjem in njihovim sodelujočim pridruženim članom; 
(c)         
vsaj 30 % skupnega financiranja Unije, se
dodeli na podlagi konkurenčnih razpisov za zbiranje predlogov in javnih
razpisov. Posebej je treba paziti, da se zagotovi ustrezno sodelovanje MSP. 
2.           Sredstva na podlagi odstavka 1
se dodelijo po oceni predlogov, ki jo opravijo neodvisni strokovnjaki. 
3.           Okvirna razčlenitev
dodelitve prispevka Unije za ITD/IADP/prečne dejavnosti je predstavljena v
Prilogi III k tej uredbi.
17 – Finančne obveznosti
1.           Finančne obveznosti
Skupnega podjetja Čisto nebo 2 ne smejo biti višje od zneska
finančnih sredstev, ki je na razpolago ali ki ga v njegov proračun
dodelijo njegovi člani.
2.           Proračunske obveznosti
se lahko razdelijo na letne obroke. Komisija in Skupno podjetje Čisto
nebo 2 vsako leto dodelita letne obroke, pri čemer upoštevata
napredek pri ukrepih, ki prejemajo finančno podporo, ocenjene potrebe in
razpoložljiva proračunska sredstva.
Okvirni časovni razpored za dodelitev
posameznih letnih obrokov se sporoči zadevnim prejemnikom sredstev Unije.
18 – Proračunsko leto
Proračunsko leto traja od
1. januarja do 31. decembra.
19 – Operativno in finančno
načrtovanje
1.           Izvršni direktor upravnemu
odboru vsako leto v sprejetje predloži osnutek večletnega ali letnega
delovnega načrta, ki vključuje podroben načrt raziskovalnih in
inovacijskih dejavnosti ter upravnih dejavnosti in ustrezne ocene odhodkov.
Vključuje tudi ocenjeno višino prispevkov, ki jih je treba zagotoviti v
skladu z določbo 15(3)(b).
2.           Delovni načrt se sprejme
do konca leta pred njegovim izvajanjem in se objavi.
3.           Izvršni direktor pripravi
osnutek letnega proračuna za naslednje leto in ga predloži upravnemu
odboru v sprejetje.
4.           Letni proračun za
posamezno leto sprejme upravni odbor do konca predhodnega leta.
5.           Letni proračun se
prilagodi zaradi upoštevanja zneska prispevka Unije, kot je določen v
proračunu Unije.
20 – Operativno in finančno
poročanje
1.           Izvršni direktor letno
poroča upravnemu odboru o opravljanju svojih nalog v skladu s
finančnimi pravili Skupnega podjetja Čisto nebo 2.
Vsako leto do 15. februarja upravnemu odboru
v odobritev predloži letno poročilo o dejavnostih in napredku Skupnega
podjetja Čisto nebo 2 v preteklem koledarskem letu, zlasti v
zvezi z delovnim načrtom. Poročilo med drugim vsebuje informacije o
naslednjih zadevah:
(a)         
raziskavah, inovacijah in drugih izvedenih ukrepih
ter ustreznih odhodkih;
(b)         
predloženih ukrepih, vključno z
razčlenitvijo po vrsti udeležencev, vključno z MSP, in po državah;
(c)         
ukrepih, izbranih za financiranje, vključno z
razčlenitvijo po vrsti udeležencev, vključno z MSP, in po državah ter
z navedbo prispevka Skupnega podjetja Čisto nebo 2 za posamezne
udeležence in ukrepe.
2.           Letno poročilo
o dejavnostih se po odobritvi upravnega odbora objavi.
3.           Skupno podjetje Čisto
nebo 2 letno poroča Komisiji v skladu s členom 60(5) Uredbe
(EU, Euratom) št. 966/2012.
4.           Računovodske izkaze
Skupnega podjetja Čisto nebo 2 pregleda neodvisni revizijski organ,
kot je določeno v členu 60(5) Uredbe (EU, Euratom) št. 966/2012.
Računovodski izkazi Skupnega
podjetja Čisto nebo 2 se ne predložijo v pregled Računskemu
sodišču.
21 – Notranja revizija
Služba Komisije za notranjo revizijo ima v
Skupnem podjetju Čisto nebo 2 ista pooblastila kot v primeru Komisije.
22 – Odgovornost članov in zavarovanje
1.           Finančna odgovornost
članov za dolgove Skupnega podjetja Čisto nebo 2 je omejena na
njihov že vplačani prispevek za upravne stroške.
2.           Skupno podjetje Čisto
nebo 2 sklene in vzdržuje ustrezno zavarovanje.
23 – Navzkrižje interesov
1.           Skupno podjetje Čisto
nebo 2, njegovi organi in osebje se pri delovanju izogibajo navzkrižju
interesov.
2.           Upravni odbor lahko sprejme
pravila za preprečevanje in obvladovanje navzkrižij interesov, ki se
uporabljajo za njegove člane, organe in osebje. V teh pravilih se zagotovi
preprečevanje navzkrižja interesov za predstavnike članov v upravnem
odboru. 
24 – Prenehanje delovanja
1.           Skupno podjetje Čisto
nebo 2 preneha delovati ob koncu obdobja, opredeljenega v
členu 1 te uredbe.
2.           Postopek prenehanja delovanja
se samodejno začne, če Komisija ali vsi zasebni člani izstopijo
iz Skupnega podjetja Čisto nebo 2.
3.           Za vodenje postopkov v zvezi
s prenehanjem delovanja Skupnega podjetja Čisto nebo 2 upravni odbor
imenuje enega ali več likvidacijskih upraviteljev, ki ravnajo v skladu z
odločitvami upravnega odbora.
4.           Ko Skupno podjetje Čisto
nebo 2 preneha delovati, se njegova sredstva uporabijo za kritje njegovih
obveznosti in odhodkov, povezanih z njegovim prenehanjem delovanja. Vsi
presežki se porazdelijo med člane, ki so bili ob prenehanju delovanja
udeleženi v Skupnem podjetju, sorazmerno z njihovim finančnim prispevkom k
Skupnemu podjetju Čisto nebo 2. Vsi presežki v korist Unije se vrnejo
v proračun Unije.
5.           Vzpostavi se ad hoc
postopek za zagotovitev ustreznega upravljanja vsakega sporazuma, ki ga je
sklenilo Skupno podjetje Čisto nebo 2, ali sklepa, ki ga je sprejelo,
ter vsake pogodbe o javnem naročilu za obdobje, daljše od obdobja trajanja
Skupnega podjetja Čisto nebo 2.
PRILOGA II
Zasebni člani Skupnega podjetja Čisto nebo 2
1.           VODJE: 
1.           AgustaWestland SpA and
AgustaWestland Limited
2.           Airbus SAS
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA 
7.           Eurocopter SAS
8.           Evektor
9.           Fraunhofer Gesellschaft zur
Förderung der angewandten Forschung e.V
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc. 
14.         SAAB AB
15.         Safran SA
16.         Thales Avionics SAS
2.           PRIDRUŽENI ČLANI
Seznam pridruženih članov Skupnega
podjetja Čisto nebo na podlagi Uredbe (ES) št. 71/2008, ki so tudi
člani Skupnega podjetja Čisto nebo 2 na podlagi te uredbe do
dokončanja ukrepov, začetih na podlagi Uredbe (ES) št. 71/2008.[23] 
1.           Fiber Optic Sensors and
Sensing Syst. (FOS&S) 
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG 
8.           University of Applied
Sciences NW Switzerland (FHNW) 
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH 
13.         HADEG Recycling GmbH
14.         MTU Aero Engines 
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering 
18.         ITP
19.         EADS France 
20.         ONERA
21.         Zodiac ECE 
22.         Zodiac Intertechnique
23.         Zodiac Aerazur 
24.         HAI
25.         IAI
26.         Aerosoft
27.         Avio
28.         CIRA
29.         CSM 
30.         DEMA
31.         FOX BIT
32.         IMAST
33.         Piaggio Aero Industries 
34.         Politecnico di Torino
35.         Universita degli Studi Di
Napoli “Federico II” Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna 
39.         Università degli Studi di Pisa
40.         ATR
41.         ELSIS
42.         University of Malta
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V.[24]
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR 
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Cranfield University
67.         QinetiQ
68.         University of Nottingham
PRILOGA III
Okvirna
dodelitev prispevka Unije za ITD/IADP/prečne dejavnosti
   || 100 % 
 IADP ||   
 Veliki potniški zrakoplovi || 32 % 
 Zrakoplovi za regionalni zračni promet || 6 % 
 Rotoplani || 12 % 
 ITD ||   
 Osnovne konstrukcije zrakoplovov || 19 % 
 Motorji || 17 % 
 Sistemi || 14 % 
 Prečne dejavnosti ||   
 Ocenjevalec tehnologije || 1 % zgornjih vrednosti IADP/ITD 
 Prečna dejavnost Eco-DESIGN || 2 % zgornjih vrednosti IADP/ITD 
 Prečna dejavnost malega zračnega prometa || 3 % zgornjih vrednosti IADP/ITD 
OCENA FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE
1.1.        Naslov predloga/pobude
1.2.        Zadevna področja v
strukturi ABM/ABB
1.3.        Vrsta predloga/pobude
1.4.        Cilji
1.5.        Utemeljitev predloga/pobude
1.6.        Trajanje ukrepa in
finančnih posledic
1.7.        Načrtovani načini
upravljanja
2.           UKREPI UPRAVLJANJA
2.1.        Pravila o spremljanju in
poročanju
2.2.        Upravljavski in kontrolni
sistem
2.3.        Ukrepi za preprečevanje
goljufij in nepravilnosti
3.           OCENA FINANČNIH POSLEDIC
PREDLOGA/POBUDE
3.1.        Zadevni razdelki
večletnega finančnega okvira in odhodkovne proračunske vrstice
3.2.        Ocenjene posledice za odhodke
3.2.1.     Povzetek ocenjenih posledic za
odhodke
3.2.2.     Ocenjene posledice za
odobritve za Skupno podjetje Čisto nebo 2
3.2.3.     Ocenjene posledice za
človeške vire Skupnega podjetja Čisto nebo 2
3.2.4.     Skladnost z veljavnim
večletnim finančnim okvirom
3.2.5.     Udeležba tretjih oseb pri
financiranju
3.3.        Ocenjene posledice za
prihodke
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE
1.1.        Naslov predloga/pobude
Predlog
uredbe Sveta o Skupnem podjetju Čisto nebo 2. 
1.2.        Zadevna področja v
strukturi ABM/ABB[28]
Področje:
08 Raziskave in inovacije
Dejavnost:
Obzorje 2020
1.3.        Vrsta predloga/pobude
¨ Predlog/pobuda
se nanaša na nov ukrep.
¨ Predlog/pobuda se
nanaša na nov ukrep na podlagi pilotnega projekta/pripravljalnega ukrepa.[29]
X Predlog/pobuda se nanaša na podaljšanje obstoječega ukrepa.
¨ Predlog/pobuda se
nanaša na obstoječ ukrep, preusmerjen v nov ukrep.
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo
Glavni
namen je izboljšati konkurenčnost in okoljsko uspešnost evropskih
aeronavtičnih tehnologij v skladu s cilji strategije Evropa 2020,
bele knjige o prometu in izziva v zvezi s prevozom iz programa
Obzorje 2020. 
1.4.2.     Posamezni cilji in zadevne
dejavnosti v strukturi ABM/ABB
Posamezni cilji
Skupno
podjetje Čisto nebo 2 ima naslednje cilje:
1.       prispevati
k dokončanju raziskovalnih dejavnosti, ki so se začele na podlagi
Uredbe (ES) št. 71/2008, in k izvajanju Uredbe (EU) št. .../2013
Evropskega parlamenta in Sveta z dne [...] 2013 o vzpostavitvi okvirnega
programa Obzorje 2020, ter zlasti k izzivu pametnega, zelenega in integriranega
prevoza v okviru stebra družbeni izzivi [...] iz Sklepa Sveta (EU)
št. ..../2013/EU [z dne [...] 2013 o vzpostavitvi posebnega programa za
Obzorje 2020];
2.       prispevati
k ciljem skupne tehnološke pobude za Čisto nebo 2, zlasti k
vključevanju, predstavitvi in potrjevanju tehnologij, ki lahko:
(a)      povečajo
učinkovitost porabe goriva zrakoplovov in s tem zmanjšajo emisije CO2
za od 20 do 30 % v primerjavi z „najsodobnejšimi“ zrakoplovi, ki se
bodo začeli uporabljati leta 2014;
(b)     zmanjšajo
emisije NOx in hrupa zrakoplovov za od 20 do 30 % v primerjavi z
„najsodobnejšimi“ zrakoplovi, ki se bodo začeli uporabljati
leta 2014.
Te
cilje bi bilo treba doseči do leta 2024.
Zadevne dejavnosti v strukturi ABM/ABB
Naslov:
08 Raziskave in inovacije
1.4.3.     Pričakovani rezultati in
posledice
Navedite, katere
posledice naj bi imel(-a) predlog/pobuda za upravičence/ciljne skupine.
Deležniki
v letalstvu bodo lahko sodelovali, kar bo privedlo do pozitivnega učinka
na okolje in okrepilo razvoj trga.
Aeronavtična
industrija bo bolj konkurenčna. S pobudo bo ustvarjena primerna dinamika
za stabilno rast v smislu družbenih koristi in gospodarske rasti. Zagotovljeno
bo nadaljevanje programa Čisto nebo 1, ki bi se moral končati
leta 2017.
Predvideni
proračun za Čisto nebo 2 bo dopolnjen z višjimi zasebnimi
naložbami v raziskave in bo spodbujal pomembne naložbe v nove generacije okolju
prijaznih zrakoplovov, motorjev in sistemov. 
1.4.4.     Kazalniki rezultatov in
posledic
Navedite, s katerimi
kazalniki se bo spremljalo izvajanje predloga/pobude.
Napredek
Skupnega podjetja Čisto nebo 2 bodo spremljali in ocenjevali zunanji
in notranji organi. 
Notranje
spremljanje napredka bo najprej izvajala programska pisarna Skupnega podjetja.
Naslednja stopnja bodo tehnični pregledi, ki jih bo letno izvajalo Skupno
podjetje skupaj z neodvisnimi zunanjimi strokovnjaki. Poleg tega bo znanstveni
odbor analiziral rezultate pregleda in podal svoje mnenje. 
Napredek
se bo spremljal na podlagi natančno opredeljenega sklopa ključnih
kazalnikov uspešnosti, povezanih s tehničnimi, vodstvenimi in
finančnimi zadevami, kot so izvrševanje proračuna, število pritožb,
rok za izplačilo in rok za odobritev.
Pomemben
instrument za oceno učinka bo tako kot pri sedanjem programu Čisto
nebo ocenjevalec tehnologije. 
Zunanjo
oceno celotnega programa bo organizirala Evropska komisija, izvedli pa jo bodo
neodvisni strokovnjaki.
1.5.        Utemeljitev predloga/pobude
1.5.1.     Potrebe, ki jih je treba
zadovoljiti kratkoročno ali dolgoročno
Potrebna
je popolna predanost vseh strani. Zasebni člani v okviru predloga za
Čisto nebo 2 so že podpisali pismo o nameri. 
1.5.2.     Dodana vrednost ukrepanja EU
Tehnološke
zmogljivosti v aeronavtiki so zelo specializirane, komplementarne in geografsko
razpršene po vsej Evropi. Zato obseg raziskovalnega programa za okolju prijaznejše
zrakoplove presega meje in zmožnosti posameznih držav v smislu finančnih
obveznosti in vključenih raziskovalnih zmogljivosti.
Glavnih
tehnoloških izzivov zaradi vseevropske narave aeronavtične industrije z
nacionalnimi programi ni mogoče v celoti rešiti. Potreben tehnološki
preboj lahko spodbudi samo obsežen program s podrobno strukturiranim in
osredotočenim raziskovalnim načrtom.
1.5.3.     Spoznanja iz podobnih izkušenj
v preteklosti
Skupno
podjetje Čisto nebo je leta 2007 ustanovil Svet kot odziv na potrebo
po omejitvi učinka rastočega zračnega prometa na okolje.
Opredeljena je bila jasna potreba po zmanjšanju emisij zrakoplovov.
Raziskovalni program Čisto nebo 1 je osredotočen na te cilje, ki
naj bi bili doseženi do leta 2017. Do zdaj tehnološke izboljšave kažejo na
20-odstotno zmanjšanje emisij CO2. 
Skupno
podjetje Čisto nebo je k obsežnemu in razvejanemu sodelovanju uspešno
privabilo vse ključni deležnike, vključno s številnimi MSP. Od svoje
ustanovitve uspešno spodbuja razvoj k strateškim okoljskim ciljem.
1.5.4.     Skladnost in možnosti sinergij
z drugimi ustreznimi instrumenti
Čisto
nebo 2 v smislu skladnosti s programi držav članic omogoča
ustaljeno sodelovanje zaradi svojega dolgoročnega značaja, močne
zaveze industrije in neposredne vključenosti držav članic prek
skupine predstavnikov držav, ki deluje kot povezava za izmenjavo informacij.
Poleg tega je zaradi sodelovanja predstavnikov industrije ter nacionalnih in
regionalnih predstavnikov pri opredelitvi programa zagotovljena največja
sinergija, saj bodo ti svojim nacionalnim in regionalnim organom zagotavljali
povratne informacije. Vloga vzvoda, ki naj bi jo imelo Čisto nebo 2,
bi morala privesti do ozaveščenosti, če ne do delne preusmeritve
podpornih programov na nacionalni ravni in ravni EU.
1.6.        Trajanje ukrepa in
finančnih posledic
X Časovno omejen(-a) predlog/pobuda:
–     
X  trajanje
predloga/pobude od 1. januarja 2014 do 31. decembra 2024,
–     
X  finančne
posledice med letoma 2014 in 2020 za odobritve za prevzem obveznosti,
–     
X  finančne
posledice med letoma 2014 in 2024 za odobritve plačil.
¨ Časovno neomejen(-a) predlog/pobuda:
–     
izvajanje z obdobjem uvajanja med letoma LLLL in
LLLL,
–     
ki mu sledi izvajanje predloga/pobude v celoti.
1.7.        Načrtovani načini
upravljanja[30] 
¨ Neposredno upravljanje s strani Komisije prek:
–     
¨  izvajalskih agencij.
–     
¨ Deljeno upravljanje z državami članicami.
–     
X Posredno upravljanje s prenosom nalog
izvrševanja proračuna na:
–     
     ¨         mednarodne organizacije in njihove agencije (navedite);
–     
¨  EIB in Evropski investicijski sklad;
–     
X  organe iz
člena 209 finančne uredbe,
–     
     ¨         subjekte javnega prava;
–     
¨  subjekte zasebnega prava, ki opravljajo javne storitve, kolikor ti
subjekti zagotavljajo ustrezna finančna jamstva;
–     
¨  subjekte zasebnega prava države članice, ki so pooblaščeni
za izvajanje javno-zasebnih partnerstev in ki zagotavljajo ustrezna
finančna jamstva;
–     
¨ osebe, pooblaščene za izvajanje določenih ukrepov SZVP v
skladu z naslovom V PEU in opredeljene v zadevnem temeljnem
aktu.
Opombe
/
2.           UKREPI UPRAVLJANJA
2.1.        Pravila o spremljanju in
poročanju
Navedite pogostost in
pogoje.
Skupno
podjetje Čisto nebo 2 se bo spremljalo prek posrednih stikov ter kot
je določeno v členih 6 in 20 Statuta.
Skupno
podjetje Čisto nebo 2 kot subjekt javno-zasebnega partnerstva EU na
podlagi člena 209 finančne uredbe deluje na podlagi strogih
pravil o spremljanju. 
Spremljanje
se izvaja prek:
-
nadzora upravnega odbora;
-
vmesnih in končnih ocen, ki jih pripravijo zunanji strokovnjaki (vsaka tri
leta in ob koncu programa pod nadzorom Komisije);
-
delovnega načrta Skupnega podjetja in njegovega letnega poročila o
dejavnostih.
2.2.        Upravljavski in kontrolni
sistem
2.2.1.     Okvir notranje kontrole
Komisija
bo prek odredbodajalca na podlagi pooblastila zagotovila, da so pravila, ki se
uporabljajo za Skupno podjetje Čisto nebo 2, popolnoma v skladu z
zahtevami iz členov 60 in 61 finančne uredbe. Z ureditvijo
spremljanja Skupnega podjetja Čisto nebo 2, vključno s
članstvom v upravnem odboru, in ureditvijo poročanja bo zagotovljeno,
da bodo lahko službe Komisije izpolnjevale zahteve glede odgovornosti kolegiju
in proračunskemu organu.
Okvir
notranje kontrole za Skupno podjetje Čisto nebo 2 temelji na:
-
izvajanju standardov notranje kontrole, ki zagotavljajo jamstva, vsaj
enakovredna jamstvom Komisije;
-
postopkih za izbiro najboljših projektov na podlagi neodvisne ocene in za
njihov prenos v pravne instrumente;
-
upravljanju projektov in pogodb med izvajanjem vsakega projekta;
-
predhodnem nadzoru vseh terjatev, vključno s prejemom revizijskih potrdil
in predhodnim potrjevanjem metod za izračun stroškov;
-
naknadnih revizijah vzorca terjatev v okviru naknadnih revizij programa
Obzorje 2020;
-
znanstvenem vrednotenju rezultatov projektov.
Vzpostavljeni
so bili različni ukrepi za ublažitev notranjega tveganja navzkrižja
interesov v Skupnem podjetju Čisto nebo 2, zlasti enakopravni glasovi
za Komisijo in industrijske partnerje v upravnem odboru, izbira direktorja s
strani upravnega odbora na podlagi predloga Komisije, neodvisnost osebja, ocene
neodvisnih strokovnjakov na podlagi objavljenih izbirnih meril ter pritožbeni
mehanizmi in popolne izjave o kakršnih koli interesih. Določitev
etičnih in organizacijskih vrednot bo ena od ključnih nalog Skupnega
podjetja, ki jo bo spremljala Komisija.
2.2.2.     Stroški in koristi kontrol
Služba
Komisije za notranjo revizijo ima v Skupnem podjetju Čisto nebo 2 ista
pooblastila kot v primeru Komisije. Poleg tega lahko upravni odbor po potrebi
poskrbi za vzpostavitev zmožnosti za notranjo revizijo Skupnega podjetja.
Izvršni
direktor Skupnega podjetja Čisto nebo 2 bo moral kot odredbodajalec
uvesti stroškovno učinkovit sistem notranje kontrole in upravljanja. O
sprejetem okviru notranje kontrole bo moral poročati Komisiji.
Komisija
bo tveganje neskladnosti spremljala s sistemom poročanja, ki ga bo razvila,
in spremljanjem rezultatov naknadnih revizij prejemnikov sredstev EU iz
Skupnega podjetja Čisto nebo 2 v okviru naknadnih revizij, ki bodo
zajemale celotni program Obzorje 2020.
Pri
uvedenem kontrolnem sistemu bo treba upoštevati močan občutek med
prejemniki sredstev EU in tudi zakonodajnimi organi, da je breme v zvezi s
kontrolami, da se doseže 2-odstotna meja napake, postalo preveliko. Zaradi tega
obstaja tveganje, da se bo zmanjšala privlačnost raziskovalnega programa
Unije, kar bo negativno vplivalo na raziskave in inovacije Unije.
Evropski
svet je 4. februarja 2011 sklenil, da je „[k]ljučno […], da se zlasti z
dogovorom med ustreznimi institucijami o novem ravnotežju med zaupanjem in
nadzorom ter med prevzemanjem tveganja in izogibanjem temu poenostavijo
instrumenti EU, namenjeni spodbujanju raziskav, razvoja in inovacij, da bi
najboljšim znanstvenikom in najinovativnejšim podjetjem olajšali njihovo
uporabo“ (glej EUCO 2/1/11 REV1, Bruselj, 8. marca 2011).
Evropski
parlament v resoluciji z dne 11. novembra 2010 (P7_TA(2010)0401) o
poenostavitvi izvajanja raziskovalnih okvirnih programov izrecno podpira
večje tveganje napak pri financiranju raziskav in „je zaskrbljen, da sta
sedanji sistem in praksa upravljanja sedmega okvirnega programa preveč
nadzorno usmerjena, zato povzročata zapravljanje virov, manjše sodelovanje
in manj privlačne raziskovalne pokrajine; z zaskrbljenostjo ugotavlja, da
se sedanji sistem upravljanja z nično stopnjo dovoljenega tveganja izogiba
tveganju, namesto da bi ga obvladoval“. 
Med
deležniki in institucijami torej velja prepričanje, da je treba ob stopnji
napake upoštevati tudi celotni obseg ciljev in interesov, zlasti uspeh
raziskovalne politike, mednarodno konkurenčnost in znanstveno
odličnost. Obenem pa obstaja jasna potreba po učinkovitem in uspešnem
upravljanju proračuna ter preprečevanju goljufij in zapravljanja. 
Kot
je navedeno zgoraj, bo Komisija tveganje neskladnosti spremljala s sistemom
poročanja, ki ga bo vzpostavila, in spremljanjem rezultatov naknadnih
revizij prejemnikov sredstev EU iz Skupnega podjetja Čisto nebo 2 v
okviru naknadnih revizij, ki bodo zajemale celotni program Obzorje 2020.
2.2.3.     Pričakovana stopnja
tveganja neskladnosti
Kot
je Komisija navedla v oceni finančnih posledic zakonodajnega predloga za Obzorje 2020,
končni cilj ostaja doseganje stopnje preostalih napak, manjše od 2 %
skupnih odhodkov v času trajanja programa, zato je uvedla številne ukrepe
za poenostavitev. Vendar je treba upoštevati druge cilje, navedene zgoraj, in tudi
stroške kontrol.
Ker
so pravila za sodelovanje v Skupnem podjetju Čisto nebo 2 v bistvu
enaka pravilom, ki jih bo uporabljala Komisija, profil tveganja skupine
upravičencev pa je podoben profilu tveganja upravičencev Komisije, je
mogoče pričakovati, da bo stopnja napake podobna tisti, ki jo je
Komisija določila za program Obzorje 2020, tj. ki bo dala razumno
zagotovilo, da je tveganje napake v večletnem obdobju odhodkov v razponu
2–5 % letno s končnim ciljem, da se stopnja preostalih napak ob zaključku
večletnih programov čim bolj približa 2 %, potem ko so bili
upoštevani finančni vpliv vseh revizij ter popravni ukrepi in ukrepi za
izterjavo.
Za
podrobne informacije o pričakovani stopnji napake v zvezi s prejemniki
glej oceno finančnih posledic zakonodajnega predloga za program
Obzorje 2020.
2.3.        Ukrepi za preprečevanje
goljufij in nepravilnosti
Komisija
bo zagotovila, da bo Skupno podjetje Čisto nebo 2 v vseh fazah
upravljanja izvajalo postopke za boj proti goljufijam. Predlogi za
Obzorje 2020 so bili preverjeni glede dopustnosti za goljufije, pri
čemer se je ocenil njihov učinek. Na splošno bi morali imeti
predlagani ukrepi pozitiven učinek na boj proti goljufijam, zlasti
večji poudarek na reviziji na podlagi tveganja ter okrepljena znanstveno
vrednotenje in nadzor.
Komisija
bo poskrbela za sprejetje ustreznih ukrepov za zagotovitev, da so pri izvajanju
ukrepov, ki se financirajo na podlagi te uredbe, finančni interesi
Evropske unije zaščiteni z izvajanjem preventivnih ukrepov proti
goljufijam, korupciji in drugemu protipravnemu ravnanju ter z učinkovitim
preverjanjem, ob odkritju nepravilnosti pa z izterjavo neupravičeno
izplačanih zneskov ter po potrebi z učinkovitimi, sorazmernimi in
odvračilnimi kaznimi.
Sedanje
Skupno podjetje Čisto nebo 2 že sodeluje s službami Komisije pri
zadevah v zvezi z goljufijami in nepravilnostmi, Komisija pa bo zagotovila
nadaljevanje in okrepitev tega sodelovanja. 
Računsko
sodišče je pristojno za izvedbo revizij na podlagi dokumentacije in na
kraju samem pri vseh prejemnikih nepovratnih sredstev, izvajalcih in
podizvajalcih, ki so prejeli sredstva Unije na podlagi programa.
Evropski
urad za boj proti goljufijam (OLAF) lahko v skladu s postopki iz Uredbe Sveta
(Euratom, ES) št. 2185/96 izvaja preglede in inšpekcije na kraju samem pri
gospodarskih subjektih, ki jih tako financiranje neposredno ali posredno
zadeva, da bi ugotovil, ali je v povezavi s sporazumom ali sklepom o dodelitvi
sredstev ali pogodbo o financiranju Unije prišlo do goljufije, korupcije ali
drugega protipravnega ravnanja, ki škodi finančnim interesom Unije.
3.           OCENA FINANČNIH POSLEDIC
PREDLOGA/POBUDE
3.1.        Zadevni razdelki
večletnega finančnega okvira in odhodkovne proračunske vrstice 
·      Zahtevane nove proračunske vrstice: da
Po vrstnem redu razdelkov večletnega finančnega
okvira in proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka Razdelek 1A – Konkurenčnost za rast in zaposlovanje || dif./nedif. || držav Efte || držav kandidatk || tretjih držav || po členu 18(1)(aa) finančne uredbe 
 1A || 08.020734 (osnovna vrstica: 08.020304) || dif. || DA || DA || DA || DA 
3.2.        Ocenjene posledice za odhodke
3.2.1.     Povzetek ocenjenih posledic za
odhodke
v mio. EUR (na tri decimalna mesta natančno)
 Razdelek večletnega finančnega okvira || Številka || Razdelek: 1A Konkurenčnost za rast in zaposlovanje 
 Skupno podjetje Čisto nebo 2 ||   ||   || Leto 2014   || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leta 2021–2024 || SKUPAJ 
 Naslov 1: Odhodki za zaposlene || obveznosti || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646 
 plačila || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646 
 Naslov 2: Odhodki za infrastrukturo in obratovanje || obveznosti || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354 
 plačila || (2a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354 
 Naslov 3: Odhodki iz poslovanja || obveznosti || (3a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1760,000 
 plačila || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1760,000 
 Odobritve za Skupno podjetje Čisto nebo 2 SKUPAJ || obveznosti || = 1 + 1a + 3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1800,000 
 plačila || = 2 + 2a  + 3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1800,000 
 Razdelek večletnega finančnega okvira || 1A || „Upravni odhodki“ 
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 in pozneje || SKUPAJ 
 GD: RTD ||   || 
  Človeški viri || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
  Drugi upravni odhodki || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0 
 GD RTD SKUPAJ ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
 Odobritve iz RAZDELKA 1A večletnega finančnega okvira SKUPAJ || (obveznosti skupaj = plačila skupaj) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414 
v mio. EUR (na tri decimalna mesta natančno)
   ||   ||   || Leto 2014   || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 in pozneje || SKUPAJ 
 Odobritve iz RAZDELKOV od 1 do 5 večletnega finančnega okvira SKUPAJ || obveznosti || 102,432 || 352,703 || 252,778 || 203,678 || 355,226 || 305,404 || 232,193 ||   || 1804,414 
 plačila || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1804,414 
3.2.2.     Ocenjene posledice za
odobritve za Skupno podjetje
–     
¨  Za predlog/pobudo niso potrebne odobritve za poslovanje.
–     
X  Za predlog/pobudo so
potrebne odobritve za poslovanje, kot je pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Cilji in realizacije   ò ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 in pozneje || SKUPAJ 
 REALIZACIJE || 
 vrsta[31]   || povprečni stroški || število || stroški || število || stroški || število || stroški || število || stroški || število || stroški || število || stroški || število || stroški || število realizacij skupaj || stroški realizacij skupaj || 
 Izvajanje letnega delovnega programa Čisto nebo[32] … ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Nepovratna sredstva || Podpisane dodelitve sredstev || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1760,000 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 STROŠKI SKUPAJ || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000 
3.2.3.     Ocenjene posledice za
človeške vire
3.2.3.1.  Povzetek za Skupno podjetje
Čisto nebo 2
–     
X  Za predlog/pobudo
niso potrebne odobritve za upravne zadeve.
–     
¨  Za predlog/pobudo so potrebne odobritve za upravne zadeve, kot je
pojasnjeno v nadaljevanju:
Število zaposlenih (v
številu oseb/EPDČ)[33]

   || Leto 2014[34]   || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || Leto 2023 || Leto 2024 
 Uradniki (razredi AD) ||   ||   ||   ||   ||   ||   ||   ||   ||   ||   ||   
 Uradniki (razredi AST) ||   ||   ||   ||   ||   ||   ||   ||   ||   ||   ||   
 Pogodbeni uslužbenci || 6 || 6 || 6 || 6 || 6 || 6 || 6 || 5 || 4 || 3 || 2 
 Začasni uslužbenci (razredi AD ) || 27 || 32 || 32 || 32 || 30 || 30 || 30 || 27 || 27 || 27 || 24 
 Začasni uslužbenci (razredi AST) || 4 || 4 || 4 || 4 || 4 || 4 || 4 || 4 || 3 || 2 || 2 
 Napoteni nacionalni strokovnjaki ||   ||   ||   ||   ||   ||   ||   ||   ||   ||   ||   
 SKUPAJ || 37 || 42 || 42 || 42 || 40 || 40 || 40 || 36 || 34 || 32 || 28 
v mio. EUR (na tri decimalna mesta natančno)
   || Leto 2014[35]   || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || Leto 2023 || Leto 2024 
 Uradniki (razredi AD) ||   ||   ||   ||   ||   ||   ||   ||   ||   ||   ||   
 Uradniki (razredi AST) ||   ||   ||   ||   ||   ||   ||   ||   ||   ||   ||   
 Pogodbeni uslužbenci || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115 
 Začasni uslužbenci (razredi AD) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160 
 Začasni uslužbenci (razredi AST) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263 
 Napoteni nacionalni strokovnjaki ||   ||   ||   ||   ||   ||   ||   ||   ||   ||   ||   
 SKUPAJ || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538 
3.2.3.2.  Ocenjene potrebe po
človeških virih za matični GD
–     
¨  Za predlog/pobudo niso potrebni človeški viri. 
–     
X  Za predlog/pobudo so
potrebni človeški viri, kot je pojasnjeno v nadaljevanju:
ocena, izražena v številkah
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020* 
  Delovna mesta v skladu s kadrovskim načrtom (uradniki in začasni uslužbenci) 
 XX 01 01 01 (sedež in predstavništva Komisije) ||   ||   ||   ||   ||   ||   ||   
 XX 01 01 02 (delegacije) ||   ||   ||   ||   ||   ||   ||   
 XX 01 05 01 (posredne raziskave) || 4 || 4 || 4 || 4 || 4 || 4 || 4 
 10 01 05 01 (neposredne raziskave) ||   ||   ||   ||   ||   ||   ||   
   ||   ||   ||   ||   ||   ||   ||   
 *Število zaposlenih po letu 2020 bo določeno pozneje.    Zunanji sodelavci (v ekvivalentu polnega delovnega časa: EPDČ)[38] 
 XX 01 02 01 (PU, NNS, ZU iz splošnih sredstev) ||   ||   ||   ||   ||   ||   ||   
 XX 01 02 02 (PU, LU, NNS, ZU in MSD na delegacijah) ||   ||   ||   ||   ||   ||   ||   
 XX 01 04 yy[39]   || – na sedežu[40] ||   ||   ||   ||   ||   ||   ||   
 – na delegacijah   ||   ||   ||   ||   ||   ||   ||   
 XX 01 05 02 (PU, NNS, ZU za posredne raziskave) || 1 || 1 || 1 || 1 || 1 || 1 || 1 
 10 01 05 02 (PU, NNS, ZU za neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ || 5 || 5 || 5 || 5 || 5 || 5 || 5 
08 je zadevno
področje ali naslov.
Potrebe po človeških
virih se krijejo z osebjem GD, ki je že dodeljeno za upravljanje ukrepa in/ali
je bilo prerazporejeno znotraj GD, po potrebi skupaj z dodatnimi viri, ki se
lahko pristojnemu GD dodelijo v okviru postopka letne dodelitve virov glede na
proračunske omejitve.
Opis nalog:
 Začasni uslužbenci || tehnično spremljanje napredka v okviru postopkov skupne tehnološke pobude; povezovanje s skupino predstavnikov držav, svetom ACARE in odborom za program prometa; spremljanje razpisov za zbiranje predlogov, javnih naročil in sprejem novih članov; opredelitev položaja Komisije v upravnem odboru (pravica do glasovanja/veta); sodelovanje na sestankih, zastopanje Komisije na ravni upravnega odbora; organizacija vmesne in končne ocene; izvajanje kontrol na kraju samem/revizij; poročanje o napredku skupne tehnološke pobude. 
 Zunanji sodelavci || ·        upravna podpora in svetovanje uslužbencem. 
Opis izračuna stroškov za EPDČ bi
bilo treba vključiti v oddelek 3 Priloge.
Ocenjene potrebe po človeških virih za Skupno
podjetje Čisto nebo 2[41]
–     
¨  Za predlog/pobudo niso potrebni človeški viri. 
–     
X  Za predlog/pobudo so
potrebni človeški viri, kot je pojasnjeno v nadaljevanju: 
–     
a.  Ocenjene potrebe po človeških virih, ki
naj bi se financirale z odobritvami na podlagi večletnega finančnega
okvira za obdobje 2014–2020
ocena, izražena v številkah (ali na
največ eno decimalno mesto natančno)
   || Leto 2014[42] || Leto 2015 || Leto 2016 || Leto 2017 || Leto 2018 || Leto 2019 || Leto 2020 in pozneje 
  Delovna mesta v skladu s kadrovskim načrtom (uradniki in začasni uslužbenci) 
   ||   ||   ||   ||   ||   ||   ||   
 Skupno podjetje Čisto nebo 2 (subjekt javno-zasebnega partnerstva) ||   ||   ||   ||   ||   ||   ||   
 Začasni uslužbenci (razredi AD)   || 10 || 15 || 15 || 15 || 30 || 30 || 30 
 Začasni uslužbenci (razredi AST) || 3 || 3 || 3 || 3 || 4 || 4 || 4 
 Skupaj || 13 || 18 || 18 || 18 || 34 || 34 || 34 
 * Ekvivalent povprečja uslužbencev na leto.    Zunanji sodelavci (v ekvivalentu polnega delovnega časa: EPDČ)[43]   
 Skupno podjetje Čisto nebo 2 (subjekt javno-zasebnega partnerstva) ||   ||   ||   ||   ||   ||   ||   
 PU FS IV || 0 || 0 || 0 || 0 || 3 || 3 || 3 
 PU FS III || 0 || 0 || 0 || 0 || 3 || 3 || 3 
 PU FS II || 0 || 0 || 0 || 0 || 0 || 0 || 0 
 PU FS I || 0 || 0 || 0 || 0 || 0 || 0 || 0 
 PU skupaj || 0 || 0 || 0 || 0 || 6 || 6 || 6 
 SKUPAJ || 13 || 18 || 18 || 18 || 40 || 40 || 40 
Opis nalog:
 Začasni uslužbenci || Naloge so navedene v opisu delovnih mest v večletnem načrtu kadrovske politike Skupnega podjetja Čisto nebo 2 (zadnja različica 2013–2015). 
 Zunanji sodelavci || ·         Podpora in pomoč (upravna, finančna, tehnična) začasnim uslužbencem. 
Opis izračuna stroškov za EPDČ bi
bilo treba vključiti v oddelek 3 Priloge.
–     
b.  Človeški viri, ki se financirajo z
odobritvami na podlagi večletnega finančnega okvira za
obdobje 2007–2013[44]

ocena, izražena v številkah
   || Leto 2014 || Leto 2015 || Leto 2016 || Leto 2017 
  Delovna mesta v skladu s kadrovskim načrtom (uradniki in začasni uslužbenci) 
   ||   ||   ||   ||   
 Skupno podjetje Čisto nebo 2 (subjekt javno-zasebnega partnerstva) ||   ||   ||   ||   
 Začasni uslužbenci (razredi AD) || 17 || 17 || 17 || 17 
 Začasni uslužbenci (razredi AST) || 1 || 1 || 1 || 1 
  Zunanji sodelavci (v ekvivalentu polnega delovnega časa: EPDČ)[45]   
 Skupno podjetje Čisto nebo 2 (subjekt javno-zasebnega partnerstva) ||   ||   ||   ||   
 TA ||   ||   ||   ||   
 PU || 6 || 6 || 6 || 6 
 NNS ||   ||   ||   ||   
 ZU ||   ||   ||   ||   
 SKUPAJ || 24 || 24 || 24 || 24 
c.         Prispevek k tekočim stroškom
za ukinitev subjekta javno-zasebnega partnerstva na podlagi večletnega
finančnega okvira za obdobje 2007–2013
(v EUR) 
   || Leto 2014 || Leto 2015 || Leto 2016 || Leto 2017 || Skupaj[46] 
 Denarni prispevek EU || 2 408 093 || 2 408 093 || 3 373 054 || 3 373 054 || 11 562 294 
 Denarni prispevek tretjih oseb || 2 408 093 || 2 408 093 || 3 373 054 || 3 373 054 || 11 562 294 
 SKUPAJ || 4 816 186 || 4 816 186 || 6 746 108 || 6 746 108 || 23 124 588 
3.2.4.     Skladnost z veljavnim
večletnim finančnim okvirom
–     
X  Predlog/pobuda je v
skladu z veljavnim večletnim finančnim okvirom.
–     
¨  Za predlog/pobudo je potrebna sprememba zadevnega razdelka
večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
/
–     
¨  Za predlog/pobudo je potrebna uporaba instrumenta prilagodljivosti
ali sprememba večletnega finančnega okvira[47].
Pojasnite te zahteve ter navedite zadevne razdelke in
proračunske vrstice ter ustrezne zneske.
/
3.2.5.     Udeležba tretjih oseb pri
financiranju
–     
V predlogu/pobudi ni načrtovano sofinanciranje
tretjih oseb. 
–     
X V predlogu/pobudi je
načrtovano sofinanciranje, kot je ocenjeno v nadaljevanju:
odobritve v mio. EUR (na tri decimalna mesta
natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020+ || Skupaj 
 Zasebni člani Čistega neba – denarni prispevek k upravnim stroškom || 1,838 || 2,097 || 2,160 || 3,048 || 4,584 || 4,749 || 21,524 || 40,000 
 Zasebni člani Čistega neba – denarni prispevek k stroškom poslovanja* || 0 || 0 || 0 || 0 || 0 || 0 || 0 || 0 
 Sofinancirane odobritve SKUPAJ || 1,838 || 2,097 || 2,160 || 3,048 || 4,584 || 4,749 || 21,524 || 40,000 

Skupni prispevki članov razen Unije so določeni s členom 4
Uredbe Sveta o Skupnem podjetju Čisto nebo 2.
3.3.        Ocenjene posledice za
prihodke
–     
X  Predlog/pobuda nima
finančnih posledic za prihodke.
–     
¨  Predlog/pobuda ima finančne posledice, kot je pojasnjeno v
nadaljevanju:
–                   
¨         za lastna sredstva,
–                   
¨         za razne prihodke.
v mio. EUR (na tri decimalna mesta natančno)
 Proračunska vrstica prihodkov || Odobritve na voljo za tekoče proračunsko leto || Posledice predloga/pobude[48]   
 Leto N || Leto N + 1 || Leto N + 2 || Leto N + 3 || Vstavite ustrezno število let glede na trajanje posledic (gl. točko 1.6) 
 Člen …………. ||   ||   ||   ||   ||   ||   ||   ||   
Za razne namenske prejemke
navedite zadevne proračunske vrstice odhodkov.
Navedite metodo za
izračun posledic za prihodke.
[1]               To je približen znesek in je odvisen od končnega
zneska, dodeljenega GD za raziskave in razvoj v okviru omenjenega izziva.
[2]               UL … [mnenje EP]
[3]               UL … [mnenje ESO]
[4]               UL L 412, 30.12.2006, str. 1.
[5]               UL L 400, 30.12.2006, str. 86.
[6]               COM(2010) 2020 final.
[7]               UL … [OP O2020]
[8]               UL … [PP O2020]
[9]               UL L 30, 4.2.2008, str. 1–20.
[10]             SEC(2011)1072 final.
[11]             http://www.cleansky.eu/sites/default/files/news/csjuconsultationreview_final.pdf.
[12]             UL L 298, 26.10.2012, str. 1.
[13]             UL … [PzaS O2020]
[14]             UL L 362, 31.12.2012, str. 1.
[15]             UL L 298, 26.10.2012,
str. 1.
[16]             UL L 56, 4.3.1968, str. 1.
[17]             UL L 136, 31.5.1999, str. 1.
[18]             UL L 292, 15.11.1996, str.
2–5.
[19]             UL L 136, 31.5.1999,
str. 15.
[20]             UL L 145, 31.5.2001,
str. 43.
[21]             UL L 264, 25.9.2006, str. 13–19.
[22]             UL L 64, 2.3.2007, str. 1.
[23]             Ta seznam temelji na Prilogi II k Uredbi (ES)
št. 71/2008 in je posodobljen na podlagi veljavnih sporazumov o dodelitvi
sredstev, ki jih je podpisalo Skupno podjetje Čisto nebo.
[24]             Prej Stork Aerospace.
[25]             Prej Volvo Aero Norge AS.
[26]             Prej Volvo Aero Corporation. 
[27]             Prej UMECO Structural Materials (DERBY) Limited; prej
Advanced Composites Group (ACG).
[28]             ABM: upravljanje po dejavnostih, ABB: oblikovanje
proračuna po dejavnostih.
[29]             Po členu 54(2)(a) oz. (b) finančne uredbe.
[30]             Pojasnila o načinih upravljanja in sklici na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[31]             Realizacije so dobavljeni proizvodi in opravljene storitve
(npr. število financiranih izmenjav študentov, število kilometrov
novozgrajenih cest itd.).
[32]             Kakor je opisano v točki 1.4.2 „Posamezni
cilji […]“.
[33]             V primeru subjektov javno-zasebnega partnerstva EU na
podlagi člena 209 finančne uredbe je ta preglednica
vključena za informativne namene.
[34]             Leto N je leto začetka izvajanja
predloga/pobude.
[35]             Leto N je leto začetka izvajanja
predloga/pobude.
[36]             Uporaba standardnih stroškov: 47 000 EUR letno +
2-odstotno povprečno letno povečanje.
[37]             Uporaba standardnih stroškov: 108 000 EUR letno
+ 2-odstotno povprečno letno povečanje.
[38]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak; ZU = začasni uslužbenec. 
[39]             Dodatna zgornja meja za zunanje sodelavce v okviru
odobritev za poslovanje (prej vrstice BA).
[40]             Predvsem za strukturna sklada, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[41]             V primeru subjektov javno-zasebnega partnerstva EU na
podlagi člena 209 finančne uredbe je ta oddelek vključen za
informativne namene.
[42]             Od leta 2014 do leta 2017 se bodo uslužbenci
plačevali iz odobritev Sedmega okvirnega programa na podlagi Uredbe (ES)
št. 71/2008.
[43]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak; ZU = začasni uslužbenec. 
[44]             V primeru subjektov javno-zasebnega partnerstva EU na
podlagi člena 209 finančne uredbe je ta preglednica
vključena za informativne namene.
[45]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak; ZU = začasni uslužbenec. 
[46]             Skupni znesek denarnega prispevka EU bi moral biti enak
znesku, ki je v proračunu za leto 2013 prednostno namenjen za
končanje dejavnosti organa za obdobje 2007–2013.
[47]             Glej točki 19 in 24 Medinstitucionalnega
sporazuma.
[48]             Pri tradicionalnih lastnih sredstvih (carine, prelevmani
na sladkor) se navedejo neto zneski, tj. bruto zneski po odbitku 25 %
stroškov pobiranja.